ועדת החינוך, התרבות והספורט, כנסת 24, פרוטוקול מספר 81, 2021-12-29 10:00

שרן השכל: בוקר טוב לכולם, בוקר טוב לכל חברי הכנסת וצוות וועדת החינוך, התרבות והספורט, משרד החינוך, משרד הבריאות.

שרן השכל: אני שמחה לפתוח את וועדת החינוך, התרבות והספורט היום לעניין תקנות הקורונה.

שרן השכל: ככה, אחרי דיון מעמיק ביום שני, שערך מספר שעות ואליו הגענו פה אחד כל חברי הוועדה, יחד גם עם משרד החינוך ועם משרד הבריאות ואני שמחה ומברכת על כך שבאמת הייתה פתיחות וראש פתוח על מנת להבין שאנחנו חייבים לעשות כל מה שאנחנו יכולים כדי להשאיר את מערכת החינוך פתוחה.

שרן השכל: אנחנו חייבים לשים לנגד עינינו את טובת הילדים וגם את הנזקים שנגרמים, הנזקים הבריאותיים שנגרמים לילדים כאשר אנחנו סוגרים את אותה המסגרת החינוכית ואת אותה המסגרת החברתית ומעבירים אותם ללימודים בזום ולכן אני חושבת שזה הישג אדיר ומשותף של הכנסת ושל משרדי הממשלה בכך שיביאו מתווה שישאיר את תלמידי היסודי בלימודים רגילים וסדירים ככל שניתן ויצמצם מגעים ברשויות אדומות שנמצאות כמובן בסיכון בתוך בתי ספר שבהם היו חולים מאומתים.

שרן השכל: לכן פה אנחנו פועלים נקודתית כדי למנוע הדבקה ולא באופן גורף, ממש מענישים עיר שלמה וסוגרים את כל בתי הספר היסודיים.

שרן השכל: אני חושבת שסך הכל המתווה שהגיע הוא טוב, הוא גם נותן.

מאיר פרוש: אני שמח על כך שמשרד החינוך מסכים לכך, כי בנט הציע את זה והוא אמר "..

מאיר פרוש: מה פתאום צריך לסגור עיר שלמה כאשר יש בית ספר?

מאיר פרוש: למה אי אפשר ללכת נקודתית?

מאיר פרוש: טוב מאוד שהסכימו פה.

שרן השכל: אז אכן, התקבלו ככה דברי חברי הוועדה וכולם.

שרן השכל: חבר הכנסת פורוש אנחנו, אני יודעת שעקבת אחרי הדיון למרות שהיית בבידוד וצפית בו גם.

מאיר פרוש: לא, אין לי זום בבית.

שרן השכל: אבל בטלוויזיה הוא שודר, בערוץ הכנסת.

מאיר פרוש: אבל גם אין לי טלוויזיה בבית.

שרן השכל: אה, אוקיי.

שרן השכל: אז אני לא יודעת איך היית מעודכן אבל אתה תוך כדי שלחת לנו הודעות, אז.

שרן השכל: כן אז אני לא יודעת איך התעדכנת אבל ידעת בדיוק מה קורה בתוך הוועדה.

מאיר פרוש: - - - אמרה לי שאת ואני אמרתי לך דרך הטלפון.

שרן השכל: אז בסופו של דבר חברי הוועדה, אחרי המון דיונים שהתקיימו פה עם גורמים מקצועיים גם הציעו רעיונות שהיו מחוץ לקופסא, שחלקם גם התקבלו על ידי משרד הבריאות ואני מברכת על כך ובשיתוך פעולה כזה אנחנו נצליח להתגבר על המגיפה.

שרן השכל: כלומר, אנחנו נצליח ללמוד לחיות לצד הקורונה.

שרן השכל: אני ככה אציין שהתקנות האלו, אנחנו כמובן מאשרים אותן עד ל-9 בינואר 2022.

שרן השכל: כלומר לשבוע וחצי שבו אנחנו למעשה נותנים זמן למשרד הבריאות לאסוף נתונים ולמשרד החינוך לאסוף נתונים על מנת לראות עד כמה נגיף האומיקרון אכן מסוכן לילדים ומהי רמת המסוכנות שלו, האם אכן התאשפזו ילדים בישראל, האם יש חולים קשים בקרב הילדים ולנגד אותם הנתונים שיגיעו עד התשיעי לחודש אלינו לוועדה אנחנו נוכל להחליט האם אנחנו מחזירים את המצב כפי שהיה לפני כן, כלומר – ללא אותם אמצעיים ובידודים וצמצום מגעים, לעומת אולי מצב שאפילו נצטרך ככה להכניס תקנות נוספות במידה ונראה עליה במספר הילדים המאושפזים.

שרן השכל: אז חשוב לשים גם את זה על השולחן, שאנחנו ממתינים עד התשיעי לחודש לנותנים הרפואיים על מנת לראות ולאזן את אותו המתווה החינוכי, המתווה של משרד החינוך.

שרן השכל: אני אתן ככה קודם כל ליועצת המשפטית לומר מספר דברים, אני אתן לאחר מכן למשרד הבריאות להציג את הדברים, אני אתן למשרד החינוך לבוא ולהציג לנו את הנתונים ואת העדכון של מה שקורה היום ומה קרה גם בימים האחרונים ולאחר מכן אני אתן לכל אחד מחברי הכנסת זמן תגובה.

שרן השכל: אני רושמת את כולכם אני מניחה, כולכם רוצים לדבר?

שרן השכל: בסדר גמור.

שרן השכל: תמי סלע, היועצת המשפטית, בבקשה.

תמי סלע: תודה.

תמי סלע: אז אני רק אסביר בדיוק מה מונח על שולחננו.

תמי סלע: בעצם הובא תיקון מספר עשר, שנכנס לתוקף היום בחצות.

תמי סלע: התיקון בעצם מתקן לגבי כיתות א'-ו', כשיש הבחנה בין ה'-ו' ל-א' עד ד', אוקיי?

תמי סלע: בשני המקרים מדובר על רשות אדומה, מדובר על מצב שבו התגלה תלמיד מאומת לקורונה באותו בית ספר מסוים ומדובר על מתווה של צמצום מגעים, שזה אומר לא בהכרח למידה מרחוק, אלא להיפך – יש לנקוט אמצעים מגעים וככל הניתן לא למידה מרחוק, אלא אמצעיים אחרים.

תמי סלע: ההבדל בין כיתות א' עד ד' לבין כיתות ה'-ו' הוא שבכיתות ה'-ו' מנהל המוסד חייב לנקוט איזה שהוא אמצעי לצמצום מגעים לפי בחירתו ובכיתות א'-ד', הוא צריך לפעול לצמצום המגעים ככל הניתן.

תמי סלע: אוקיי?

תמי סלע: זה ההבדל בין א'-ד' לבין כיתות ה'-ו'.

תמי סלע: אז זה נכנס לתוקף כאמור היום בחצות, זה יישאר בתוקף עד ליום ה-9 בינואר 2022 כמו כל יתר התקנות בסט הזה, למעט המתווה שעכשיו אני רק מזכירה אותו, שאמור להגיע ביום ראשון של הכיתות היותר גבוהות ז' עד י"ב ברשויות הכתומות, שכרגע הוא בתוקף עד יותר ראשון הקרוב בחצות ואמורים להביא לנו מתווה אחר.

תמי סלע: עוד משהו שנכנס כאן לתקנות והוא ההפחתה של הקנסות שציינו בישיבה הקודמת, שצריך לעשות בהתאמה לתקנות הגבלת הפעילות הכלליות וזה לא קשור לבתי הספר היסודיים, זה קשור דווקא להשכלה הגבוהה ולכניסה עם תו ירוק ויש הפחתה של הקנסות מ-5,000 ₪ ל-2,500 ₪ לגבי מוסד שאפשר כניסה ללא תו ירוק או ללא האישורים ולגבי אי הצבת שילוט מ-3,000 ₪ ל-1,000 ₪.

תמי סלע: זה מה שמונח לפנינו.

תמי סלע: כדאי כן לשמוע מה הולך להתעדכן ביום ראשון מבחינת היקף הרשויות האדומות, אם יש צפי כי זה בעצם יחול ברשויות אדומות.

שרן השכל: נמצא איתנו אריה מור הוא יצא?

שרן השכל: עד שהוא הגיע אלינו לוועדה.

שרן השכל: אני מניחה שהוא יכנס עוד מעט והוא יתן לנו באמת את הסקירה הזו.

תמי סלע: ואולי גם מבחינת היישום של דרכי צמצום מגעים שהם לא למידה מרחוק, מה האפשרויות העומדות בפני מנהלי בתי הספר.

שרן השכל: מצוין תודה רבה לך תמי ונעבור למשרד הבריאות על שמנת שיציג את המתווה, יציג לנו את הנתונים ואת ההצדקה בעצם לאותו צמצום מגעים ברשויות האדומות כאשר מתגלים מאמתים, בבקשה.

דניאל שגיא: שלום, שמי דניאל מהלשכה המשפטית במשרד החינוך.

דניאל שגיא: האמת שמבחינה משפטית אין לי מה להוסיף על מה שהיועצת המשפטית של הוועדה אמרה.

דניאל שגיא: זה בדיוק המתווה שהבאנו.

דניאל שגיא: מבחינה מקצועית אפרת נמצאת בזום והיא יכולה לתת לכם את הנתונים.

שרן השכל: אוקיי, אפשר להעלות בבקשה את אפרת אפללו?

אפרת אפללו: בוקר טוב.

שרן השכל: בוקר טוב אפרת.

שרן השכל: אנחנו מבינים, אני מבינה שאת במשרד ראש הממשלה כרגע, אתם דנים במתווה לקראת יום ראשון של התיכונים והחטיבות.

אפרת אפללו: בין השאר.

אפרת אפללו: יש לנו עוד הרבה דברים עליהם, כן, גם לקראת יום ראשון וגם לאור ההתפשטות של האומיקרון בכלל, גם המועצה להשכלה גבוהה את יודעת, כמובן שמן הסתם כפי שאת יודעת זה גם בתקנות החינוך, אז גם את העניין הזה הבאנו לדיון אצל ראש הממשלה עכשיו.

אפרת אפללו: אני כן אגיד שכן עשית הקדמה מצוינת וסקרת בדיוק את מה שעבר עלינו ב-24 השעות האחרונות.

אפרת אפללו: אכן התקיימו דיונים משותפים בין המשרדים במטרה באמת למצוא את הדרך הכי טובה ונכונה ואריה אחרי זה יציג את הפתרונות שמערכת החינוך מסוגלת לתת והוחלט יחד שמתוך ההבנה שבאמת, כתות א'-ד' מאוד מורכב ובעייתי שהם ילמדו בזום.

אפרת אפללו: אבל כן, אנחנו מבקשים ככל שניתן בבתי ספר, במקומות שבהם למנהלים כן יש להם את היכולות, יש להם את המרחבים ואת עוזרי החינוך ואת השעות המספיקות לנסות לרווח כמה שאפשר, כי כמו שאנחנו רואים בתי הספר לצערי גם ברשויות צהובות וירוקות נסגרים עכשיו בגלל התפשטות מאוד מאוד גבוהה של התחלואה.

אפרת אפללו: אני רוצה להגיד שהיום אומתו, סליחה לא היום אלא אתמול, אתמול ושלשום אומתו כבר כמעט 3,000 מאומתים חדשים ביום.

אפרת אפללו: אם נסתכל.

קריאה: זה רק מראה שהתקנות לא רציניות.

שרן השכל: פועלים לפי בידודים ולפי זה, זה לא קשור לתקנות.

שרן השכל: כן, אפרת.

אפרת אפללו: אם לסבר את האוזן, בשבוע שעבר היום 1,200 מאומתים באותו היום אז רק תראו את מקדם ההדבקה שעומד כבר על 1.46.

אפרת אפללו: זאת אומרת אנחנו לא, אנחנו באמת מדברים על הידבקות מהירה ועל התפשטות מאוד מהירה של התחלואה ואנחנו באמת בחשיבה יחד חושבים ומאוד מאמינים שצריך באמת לשמור גם כמובן על הילדים.

אפרת אפללו: אז כיתות ה'-ו' יהיו מחויבות לעבור למתווה של צמצום מגעים וכיתות א'-ד' ככל שניתן, זאת אך ורק בבתי ספר שבהם מתגלה תלמיד מאומת, זהו.

אפרת אפללו: לגבי המתווה של יום ראשון אנחנו נדון על זה, אנחנו ממשיכים ואנחנו מגבשים בהמשך למה שהנהגת ההורים העלתה פה, בהמשך למה שהוועדה העלתה ביום ראשון – פתרונות ורעיונות ואנחנו נגבש ונביא את המתווה.

אלון טל: אפרת יש לך נתונים חדשים בקשר לחולים קשים בקרב ילדים?

אלון טל: האם עדיין אנחנו במצב שאין כאלה או שיש?

שרן השכל: במדינת ישראל.

אלון טל: כי בעולם אני שומע דברים שונים ואני לא יודע בין מה להבחין.

אפרת אפללו: בישראל אין, עדיין לא נרשם פה משהו חריג.

אפרת אפללו: אני כן יכולה להגיד שאנחנו כן ביקשנו איזה שהוא פילוח גילאי לפני הוועדה, אני אבדוק אם זה כבר ברשותי ואם כן אז אני אציג אותו בפניכם.

אפרת אפללו: זהו.

אלון טל: אבל בעולם, האם אנחנו רואים הרבה ילדים מאושפזים או שזה סתם שמועות כאילו?

אפרת אפללו: בעולם הצגתי בפניכם, אם אתה זוכר חבר הכנסת טל, בפעם הקודמת אני הצגתי בפניכם את המקומות שבהם כן נראית העלייה באשפוז הילדים – בניו יורק, באוהיו וגם בקנדה.

אלון טל: כן אבל לא ידענו בזמנו אם זה דלתא, לא היה ברור אם זה ווריאנט הדלתא או האומיקרון.

אפרת רייטן: אני אגיד שחולים קשים חדשים, יש לי איזו שהיא תמונת מצב לפי חיסוניות אבל אין לי תמונת מצב לפי גילאים עדיין.

אפרת רייטן: אבל באופן כללי אנחנו רואים שרוב החולים הקשים החדשים המאושפזים הם כאלה שאינם מחוסנים וכמו שאנחנו יודעים כבר כנראה רוב התחלואה, ככל הנראה כ-60% מהתחלואה במדינה היום היא כבר אומיקרון.

שרן השכל: האם היו אשפוזים של ילדים החולים בקורונה במדינת ישראל?

אפרת אפללו: בימים האחרונים?

אפרת אפללו: אני אגיד לכם כן רגע כמה ילדים מאושפזים היום יש.

אפרת אפללו: יש עשרה, יש בסך הכל עשרה ילדים מאושפזים בבתי החולים.

שרן השכל: בגלל קורונה?

קריאה: לא.

אפרת אפללו: כן, אני מדברת על קורונה בטח.

קריאה: אין לנו את המידע הזה.

שרן השכל: אוקיי וזה כתוצאה מקורונה או שהם חולים במחלה ובנוסף לזה קורונה?

אלון טל: והאם זה דלתא?

אלון טל: דלתא או אומיקרון, זה גם מאוד חשוב.

שרן השכל: כן.

אפרת אפללו: אני לא יודעת.

אפרת אפללו: אני לא יודעת, אני אשיג לכם את כל הנתונים.

שרן השכל: אז אם אפשר בבקשה להבין האם הם מאושפזים נגיד בגלל מחלה או מחלה קשה ובנוסף לזה הם נדבקו בקורונה והאם הם מאושפזים מאומיקרון, דלתא או זן אחר.

שרן השכל: אם אפשר להשיג לנו בבקשה את הנתונים האלו ואת המספרים.

אפרת אפללו: בסדר גמור.

שרן השכל: תודה רבה.

שרן השכל: אלון, זו שאלה טובה משום שיכול להיות שהוא מאושפז בגלל לוקמיה או משהו כזה והוא חטף בבית החולים פתאום את הקורונה, אז אי אפשר לדעת וצריך לבדוק את זה.

שרן השכל: אוקיי.

שרן השכל: אנחנו נעבור לאריה מור.

שרן השכל: אריה תודה רבה שאתה מצטרף אלינו ככה היום, טוב לראות את פניך, אנחנו שמחים שהגעת לוועדה.

שרן השכל: אנחנו נשמח לשמוע ממך ככה סקירה כללית על מערכת החינוך, חשוב לנו להבין כמה כיתות כרגע נמצאות בבידוד, כמה נמצאים במתווה של לימודים בזום, כמה במתווה של לימודים פרונטליים, מה קורה כרגע בתיכונים ובחטיבות על פי המתווה הנוכחי, כמה מאומתים יש, איך עובד מתווה הכיתה הירוקה.

שרן השכל: ככה אנחנו רוצים שתפרוס בפנינו ותיתן לנו סקירה כללית של הכל וגם שתאמר לנו כמה רשויות אדומות וכתומות צפויות להיכנס בעצם היום בערב לתוך המתווה.

אריה מור: טוב, בוקר טוב לכולם.

אריה מור: אני שמח להיות כאן למרות שירדתי, באישור מהחתמ"צ כדי לדבר כאן כרגע ואני אצטרך לחזור בחזרה.

אריה מור: ראשית אנחנו בעלייה מסוימת, אנחנו עדיין באותו האחוז ביחס לתחלואה הארצית.

אריה מור: אנחנו עדיין, כמות הילדים המאומתים לפי הנתונים שלנו מהגן ועד כיתה י"ב, בערך 42% וככה זה נשמר כבר שבוע שלם.

אריה מור: יכול להיות שזה יעלה בהמשך, אבל כרגע זה המספר.

שרן השכל: 42% מהמאומתים הם ילדים מגיל גן ועד גיל 18.

אריה מור: כן, לפי הנתונים שלנו, אנחנו חותכים את זה.

שרן השכל: כן.

אריה מור: לגבי היום התחלואה, אני עוד לא הסתכלתי על המערכות הבוקר.

אריה מור: אבל לפני השינה זה היה בסביבות 5,200 חולים מאומתים בכל הארץ.

אריה מור: בגני הילדים זה יחסית נמוך וזה נכון.

שרן השכל: מאומתים חדשים או חולים אקטיביים?

אריה מור: לא, לא, זה המאומתים – אין חולים, אני לא מכיר חולים.

אריה מור: כשיגידו לי שיש חולים בבית החולים אני אדע, אני לא מכיר חולים בבית החולים.

שרן השכל: אוקיי.

אריה מור: אנחנו מדברים במילה, המושג הוא מאומתים.

אריה מור: יכול להיות עם תסמינים, גם את זה אני לא יודע – אם זה עם תסמינים או בלי תסמינים.

אריה מור: זאת אומרת, אנחנו יכולים לדעת רק אם הוא כן מאומת או לא מאומת, זה הנתון שאנחנו מקבלים.

אריה מור: אתמול היו משהו כמו 36,000 בבידוד, הבידוד הוא כתוצאה - - -

שרן השכל: 33,000?

אריה מור: 36,000 וזה עלה ל-42,000 בלילה.

אריה מור: אבל החשיפה - - -

שרן השכל: אתה אומר לי ש-36,000 ילדים נמצאים כרגע בבידוד?

אריה מור: אבל הבידוד הוא גם אם הוא נחשף למאומת בקניון, כל מי שאמור להיכנס לבידוד, זה לא קשור אם היו מאומתים בגן או בכיתה.

שרן השכל: כמה כיתות למעשה כרגע מבודדות?

אריה מור: רגע, תיכף אני אסביר.

שרן השכל: אוקיי.

אריה מור: אני אסביר עוד משהו, הבידודים הם בידודים פרטניים, כל ילד לפי הבידוד שלו ומה שבבית הספר היסודי בכיתה ירוקה, סדר גודל ונכון להיום כשעדיין היא פועלת הכיתה הירוקה ואנחנו נלחמים שהיא תישאר ואנחנו רוצים שהיא תישאר.

שרן השכל: למה מה כרגע המצב?

אריה מור: המצב הוא שאם יהיה, הכוונה היא שבגלל שזן האומיקרון הוא אומיקרון ובשתיים - - -

שרן השכל: אבל אנחנו ביקשנו שהמתווה של הכיתה הירוקה תישאר ויותר מזה תורחב גם לחטיבות ולתיכונים.

אריה מור: כרגע היא קיימת ביסודיים ואנחנו חושבים שהיא צריכה להישאר ברמת ה - - -

שרן השכל: אתם שוקלים להוריד אותה?

שרן השכל: משרד הבריאות האם אתם שוקלים להוריד אותה?

שרן השכל: אפרת האם תוכלי לומר לנו, האם יש תכנון להסיר את מתווה הכיתה הירוקה?

אפרת אפללו: כרגע המתווה קיים, הכיתה הירוקה במקומות שבהם יש אומיקרון לא מתקיימת.

אפרת אפללו: היום אנחנו נקיים דיונים ביחד עם משרד החינוך לגבי אופן הפעלת כיתה ירוקה במקרה של אומיקרון.

אפרת אפללו: כי כרגע היא לא יכולה להתקיים בגלל ההדבקה.

שרן השכל: אז כן, לעשות את זה כל יומיים או משהו, צריך לראות איך אנחנו עושים.

אפרת אפללו: אנחנו נקיים היום דיון בין משרדים עם עוד בכירים גם על העניין הזה.

שרן השכל: אוקיי.

אריה מור: מאה אחוז.

שרן השכל: אז רגע, כמה כיתות ירוקות כרגע יש?

אריה מור: יש כרגע מעל 600 כיתות ירוקות.

אריה מור: אני לא יודע, אני לא באתי עם כל.

שרן השכל: 600 כיתות ירוקות והן לומדות יום יום, הן פשוט עושות בדיקות כל יום.

אריה מור: כ-10,000 תלמידים מתוך 42,000, לפחות 10,000 חוזרים ללימודים כתוצאה מכך ואני אוכל לשלוח לכם בסוף הדיון עוד שעה – שעתיים את כל הנתונים המדויקים לוועדה על מנת שיהיו לכם.

אריה מור: בנוגע לתקנות וכמה כיתות אמורות ללמוד מרחוק לפי התקנה של כיתות ז'-י"ב, בערים אדומות וכתומות בכיתות ז'-י"ב לומדים לפי עיקרון ה-70% פרונטלית, זה אם יש 70% התחסנות.

שרן השכל: 70% לומדים פרונטלי.

אריה מור: אם זה 70% מחוסנים, כולל חיסון ראשון ולשמחתי קיבלנו את הנתונים אחרי תהליך ארוך מאוד קיבלנו אותם ביום ראשון, עבדנו עליהם ביום שני במשך כל הלילה לטעינת הנתונים וןזה האמירה הכי חיובית שיכולה להיות, שנתוני החיסון הראשון שנחשבים ל-70%, אבל הם גם יוצרים את הווקטור קדימה – הוא מראה לנו שכרגע יש בבתי הספר היסודיים 43% מכיתות א'-ו' פטורי בידוד במחוסן ראשון.

שרן השכל: 43%?

שרן השכל: אז הייתה עלייה של מה, של 12%?

אריה מור: יותר, אני תיכף אסביר.

אריה מור: בכיתות ה'-ו' אנחנו ב-47/8%, כלומר שם הייתה עלייה של כמעט 20-25% ועוד ממשיכים להתחסן, זאת אומרת אנחנו רואים פה את הווקטור העולה.

אריה מור: מכיתה ח' ומעלה כל הממוצע, כולם יחד הם מעל 70% ובכיתה ז' זה 64%.

אריה מור: עכשיו זה מאוד השפיע על הכיתות שהיו אמורות להיכנס ללמידה מרחוק באדום – כתום.

שרן השכל: אז כמה כרגע כיתות לומדות מרחוק?

אריה מור: אני אגיד.

אריה מור: בעיר אדומה, זו עיר אחת כיום אני לא יודע מה הרמזור יהיה בשבוע הבא, הוא יכול להשתנות.

שרן השכל: אבל יש גם שכונה בראשון לציון.

אריה מור: עם השכונה בראשון לציון ועם מעלה אדומים יש 250 כיתות, מתוכן 150 כיתות הן מעל 70% והן לומדות, כך שיש בערך סדר גודל של 100 כיתות שלומדות במתווה של למידה מרחוק באדום.

שרן השכל: 100 כיתות אדום שלומדות מרחוק.

אריה מור: כן.

אריה מור: עכשיו בכתום, כל הכתומים זה 1,705 כיתות, מתוכן אני לא יודע להגיד, יש שלוש ערים שהם בכלל בחופשה אז זה לא רלוונטי, אבל נניח והם היו לומדים אז מתוך 1,700 יש כ-1,000 שהם מעל ל-70%.

שרן השכל: אז 700 כיתות בתיכונים ובחטיבות הביניים בעצם לומדות מרחוק, לומדות בזום.

אריה מור: בכל אותן שמונה ערים, שמתוכן שלוש בכל מקרה בחופשה, זה כרגע לצורך העניין ולא לומדים.

אריה מור: זה הנתון של השבוע הנוכחי.

אריה מור: היום ייגזר ליום ראשון הבא וברגע שנראה את הגזירה – כמה ערים אדומות וכמה ערים כתומות יש, נכניס את זה למערכות, ננתח את המשמעויות ורק אז נוכל לומר במדויק.

אריה מור: אגב, אנחנו משקפים את זה כיתה-כיתה למנהלי בתי הספר.

שרן השכל: תגיד לי אריה, מתוך ה-800 כיתות האלה אדומות וכתומות שכרגע לומדות בזום בחטיבות הביניים ובתיכונים, יש לך גם אולי איזה שהוא סוג של פילוח למגזרים?

שרן השכל: ערבים, חרדים?

אריה מור: כן.

אריה מור: בכלל התחלואה כרגע בחרדים ובמגזר הערבי היא נמוכה יותר מהמגזר הכללי.

אריה מור: הרוב הוא בכללי.

אריה מור: אבל, אפשר לומר את זה וביושר, במגזר עשינו המון בדיקות לפני כן והוצאנו המון תחלואה במגן החינוך.

אריה מור: הם היו חלקם הגדול במגן חינוך וכולי ולעניין המגזר החרדי, אני לא יודע אם הם נבדקים או לא.

אריה מור: יש המון שם פטורי בידוד גם בתחלואה שהיתה, הם הרבה מחלימים אז.

אריה מור: רואים פה שיש יציבות לאורך זמן וכשאני רואה יציבות לאורך זמן בלי עלייה במגזרים ואצל כולם עולה, סימן שאו שהם לא נבדקים או שאין תחלואה – שזה לא הגיוני.

מאיר פרוש: מה זאת אומרת לא נבדקים?

מאיר פרוש: כשהחרדים היו בעשרות אחוזים אז הם הרי לא נבדקים, כשחולים אז זה.

אריה מור: לא יודע אני אומר כרגע את תמונת המצב, אני לא מאשים אף אחד.

מאיר פרוש: יותר סביר להניח שהיו שם כבר הרבה בתחלואה.

אריה מור: אז אני אמרתי את זה עכשיו, שכנראה יש הרבה מחלימים.

אריה מור: יכול להיות מצב כזה כן?

אריה מור: שזה נשמר 700-750 לאורך זמן זה לא, זה נתון לא סביר ואני יכול להביא לכם את המצגת ואת הדו"ח המדויק לאורך זמן.

שרן השכל: אוקיי.

אריה מור: עכשיו האומיקרון כנראה קיים ויש תחלואה שעולה בעקבותיו.

אריה מור: הדבר הנוסף שאנחנו פה, שאני רוצה לומר לוועדה שאחד הדברים שחשוב לעשות זה להסתכל דיפרנציאלית לא רק על רשות, אלא להסתכל דיפרנציאלית על מוסד – כפי שנקבע כאן על כיתות א'-ו' אבל חושבים.

עופר כסיף: אפילו יותר מזה, השכבה או הכיתה.

אריה מור: כן.

אריה מור: אני חושב שאנחנו מריכים לעשות את זה ברמה מסודית.

אריה מור: בית ספר ירוק בעיר אדומה ממשיך לפעול וללמוד כרגיל גם בחטיבה העליונה, זה הכיוון צריך להיות.

אריה מור: במקום שבו יש תחלואה גבוהה להחיל עליו את אותה תכולה.

אריה מור: יש לנו יכולת לשקף למנהלים הכל, לשקף לרשויות הכל, יש לנו מפה שהיא פר מוסד, שמראה האם המוסד הזה אדום או ירוק או כתוב על פי כמות התחלואה בו.

אריה מור: גם אנחנו משקפים את זה למנהלי בתי הספר ולרשויות המקומיות בדש-בורד וגם לבעלויות – שיקפנו את זה גם לבעלויות וגם כל בעלות יכולה לראות את כל בתי המוסדות שלה לטובת העניין ולהתחיל לנהל את זה דיפרנציאלית לא ברמה שהיא לפי רשות, אלא ברמה מוסדית.

אריה מור: יש לנו את היכולת הזו וזה הרצון שלנו לעשות את זה, בדיונים היום או מחר, לקראת שבוע הבא, אלה הדברים שאנחנו רוצים להציג על מנת לאפשר גם לכיתות ז' עד י"ב במודל נכון וזה לצד הגברת ההתחסנות, כן?

שרן השכל: ואני חייבת לומר שרק כך אפשר לא להעניש את אלו שפעלו לפי ההנחיות וחיסנו את הילדים ובאמת פעלו לפי כל הנהלים, במקום פשוט באופן גורף ממש לתת סוג של "עונש" ממש לכולם.

שרן השכל: אוקיי, אז אני רק רוצה לקבל ממך - - -

אריה מור: אגב, אנחנו רואים גם בגיל חמש עלייה מאוד משמעותית בהתחסנות.

שרן השכל: לא, עלייה של כמעט חצי.

אריה מור: לא, יש 21% מתוך חצי מיליון.

אריה מור: זאת אומרת שכשאני מסתכל על החצי מיליון ילדי גן יש 21%, אבל עד גיל חמש לא הולכים להתחסן, כך שהמסה, כשנבודד את זה אני אוכל לראות שזה מאוד מאוד משמעותי.

שרן השכל: לא, אבל בשבועיים עלייה של 50% כמעט זה גם, זה מדהים וזה נתון נהדר.

שרן השכל: אני רוצה לשאול אותך לגבי הכנסת מתווה של כיתות של ערים כתומות ואדומות, מה צפוי לנו בעצם השבוע?

שרן השכל: כמה כרגע?

אריה מור: אין לי מושג, אני אמרתי שברגע שייחתך הרמזור משרד הבריאות.

שרן השכל: אבל הרמזור אמור להיחתך היום, נכון?

אריה מור: נכון.

אריה מור: ברגע שהוא ייחתך היום, עכשיו השעה מוקדמת ועוד חותכים.

אריה מור: ברגע שהוא ייחתך היום הוא יובע אלינו, הוא גם מובא לרשויות לצורך ערעורים כאלה ואחרים לפי הנוהל, אנחנו כבר מסתכלים מה המשמעויות ורואים האם תהיה עלייה או ירידה ובכמה זה יפיע לטובת העניין ולכן מאוד מאוד חשוב שההחלטות לגבי שבוע הבא בעניין כיתות ז' עד י"ב יהיו כאלה שיאפשרו את הלמידה הפרונטלית ככל שניתן ולא רק במגבלת ה-70% וכן להחיל את הרעיון של עיר אדומה – אם יש תחלואה במוסד, גם אפשר להגדיר מהי אותה התחלואה במוסד על מנת שהיא לא תתפשט כדי שיוכלו להמשיך ללמוד פרונטלי ולעשות את ההגבלות רק במוסדות שיש בהם תחלואה.

שרן השכל: אוקיי.

שרן השכל: אני אשמח אולי להעלות את אפרת שוב.

שרן השכל: אפרת אני אשמח אם תוכלי לענות לנו, נכון לעכשיו במתווה הרמזור הכללי, כמה רשויות אדומות יש לנו וכמה כתומות יש לנו ומי נמצא שם?

אפרת אפללו: אז אני אגיד לכם, רגע.

שרן השכל: זה על מנת שנקבל סוג של תמונה לכמה אמורים אולי להיכנס היום.

אפרת אפללו: כן אבל שוב, הרמזור חינוך כמו שאמרתי הוא קצת שונה ואם אתם זוכרים גם בשבוע שעבר היה לנו מספר יחסית גבוה של רשויות אדומות וכתומות בארץ, אבל על החינוך נכנסה רק רשות אדומה אחת.

אפרת אפללו: רשויות אדומות היום יש 24 רשויות אדום - זה פלוס שלוש מאתמול.

עופר כסיף: כפי שחזינו.

אפרת אפללו: כתום – 60 רשויות.

אפרת אפללו: פלוס תשע מאתמול.

שרן השכל: כתום 60?

שרן השכל: ואוו.

אפרת אפללו: אני אגיד, זה 25 רובעים, 18 ערים ו-17 יישובים.

אפרת אפללו: זאת אומרת, זה לא רק ערים גדולות, אלא שיש בתוך זה גם רובעים.

אפרת אפללו: כמו שאת יודעת אנחנו חותכים בערים הגדולות לפי רובעים בגלל ההבנה שאין דין רובע אחד כרובע אחר, זה בגלל הגודל של הרשות.

שרן השכל: ובאדום איזו רשויות אלו?

אפרת אפללו: אני אגיד: מעלה אדומים, קריית אונו, מבשרת ציון, סוסיא, נטע, בני דקלים, עינב, קידר, בצרה, בית אורן, בית יהושוע, צור הדסה, בני ציון, שבי שומרון, יד בנימים, אודים, חרוצים, ראשון לציון – מזרח, ראשון לציון - רמת אליהו ונווה ים, ראשון לציון - רמז וכצנלסון, ראשון לציון – ראשונים, ירושלים – הר נוסף, ירושלים – פסגת זאב וראשון לציון – צפון.

שרן השכל: ואוו.

שרן השכל: אוקיי.

אפרת אפללו: אבל אני, לא כל הרשויות הן.

שרן השכל: כן, לא זה ברור לי שלא כולם ייכנסו אבל זה כבר מדובר פה על לא מעט רשויות כולל ערים גדולות, אמנם לא מעט מושבים קטנים, שאני לא יודעת כמה בתי ספר יש בהם – יכול להיות שהם יוצאים למושב אחר על מנת לקבל את אותו החינוך, אבל עדיין מדובר פה ברשויות בערים גדולות, ירושלים, ראשון לציון.

שרן השכל: אוקיי, תודה רבה לך אפרת.

שרן השכל: חבר הכנסת עופר כסיף שתי דקות, בבקשה.

עופר כסיף: בהתחלה שקראתי את התקנות אני חשבתי שיש שיפור ביחס למה שהיה קודם ואולי יש שיפור מה, אבל הוא רחוק מלהיות מספק וזה לא רק לטעמי, אלא הוא צריך להיות גם לטעם השיחות שהיו בינינו ובאמת היו שיחות רציניות והחמאנו פה ובצדק ליושבת הראש ולחברים.

עופר כסיף: אבל אני רואה פה את אותה הגברת בשינוי אדרת.

עופר כסיף: אני רוצה להתייחס רגע בזמן המוגבל שיש לי, תשימו לב ל-8/א'/א' "..

עופר כסיף: לא יתקיימו לימודים של כיתות ז' עד י"ב.

עופר כסיף: ."

שרן השכל: לא רגע, התיכונים אנחנו לא דנים בהם עכשיו.

שרן השכל: לגבי התיכונים הם צריכים להביא לנו מתווה חדש ביום ראשון.

שרן השכל: נכון לעכשיו אנחנו מדברים אך ורק על בתי הספר היסודיים.

עופר כסיף: אז אני אתמקד רק בבתי הספר היסודיים, בסדר.

עופר כסיף: אז אני הולך לצמצום מגעים 8/א'/1/א' "..

עופר כסיף: לימודים של כיתותה ה' עד ו' בבית ספר שניתן בו חינוך יסודי.

עופר כסיף: ...

עופר כסיף: הנמצא בשטח רשות מקומית המדורגת בצבע אדום ושהתגלה בו תלמיד שקיבל תוצאה חיובית בבדיקה ואז התקיימו בכפוף לימודים בכפוף לאחד או יותר מאלה לפי בחירת מנהל המוסד..." עכשיו איפה יש פה בעיה?

עופר כסיף: אני חושב שאני צריך עשר דקות רק בשביל להסביר, אני חושב ומנסה באמת לקצר.

עופר כסיף: אבל אין פה פתרון לבעיה שלא יהיו לימודים מרחוק, הבעיה נשארת.

עופר כסיף: למה?

עופר כסיף: משום שקודם כל, מהו ההיגיון האפידמיולוגי?

עופר כסיף: זאת שאלה רטורית, כי אין היגיון אפידמיולוגי.

עופר כסיף: תלמיד אחד במוסד חינוכי.

עופר כסיף: לא בשכבה, לא בכיתה – בכל המוסד, בבית ספר שנניח יש בו 1,000 תלמידים, מספיק שיש בו תלמיד אחד שהוא אפילו לא חולה, אלא רק יש לו תוצאה חיובית בבדיקה וכבר הלימודים עומדים בסכנה.

עופר כסיף: אני לא רוצה להגיד ייסגרו, אבל עומדים בסכנה – אין בזה שמץ של היגיון.

עופר כסיף: יש בתי ספר שיש בהם מאות תלמידים ותלמיד אחד שנמצא חיובי - לא חולה, חיובי מאומת כל בית הספר עומד בסכנה.

עופר כסיף: תהפכו את זה לעניין של כיתה, תהפכו את זה לעניין של שכבה, אבל יישוב שלם?

קריאה: באיזה סעיף אתה ראית את זה?

עופר כסיף: סעיף 8/א'/1/א'.

שרן השכל: זה לא יישוב שלם, זה ממש לא ככה.

שרן השכל: זה בית הספר עצמו.

עופר כסיף: נו זה מה שאני אמרתי.

עופר כסיף: לא, אני אמרתי יישוב שהוא אדום, לא בית ספר.

עופר כסיף: אין בזה שמץ של היגיון אפידמיולוגי יגידו לכם ואני אשמח אם נשמע את פרופסור לוין אחר כך, אבל לא רק הוא.

עופר כסיף: אין היגיון, ביישוב שהוא אדום ויש בו מאומת אחד בבית ספר ואז כל הלימודים עומדים בסכנה, אין בזה היגיון.

שרן השכל: אז אתה מטעה.

שרן השכל: אוקיי תודה רבה.

שרן השכל: אני רוצה, תקשיב עוד מהכובע שלי אני אמרתי, אנחנו מאשרים את זה לשבוע, אוקיי?

שרן השכל: זאת עד שמשרד הבריאות יוכל לאסוף נתונים על מנת לוודא שילדים – לא כמו באנגליה ובדרום אפריקה ובארצות הברית מתאשפזים בבתי חולים במצבים קשים.

עופר כסיף: נכון אבל שרן, רגע שנייה.

שרן השכל: לא, רגע.

שרן השכל: עכשיו בתוך זה אנחנו מדברים על רשות אדומה.

שרן השכל: רשות אדומה היא רשות בסיכון משום שיש שם מספר גבוהה של מאומתים – חולים אקטיביים.

שרן השכל: בנוסף לזה, אנחנו לא באמת סוגרים את כל בתי הספר ובטח שלא את כל השכבות בתוך בית הספר שהתגלה בו ילד מאומת, כלומר יש שם סכנה להידבקות נוספת.

שרן השכל: יש שם סכנה כזו.

עופר כסיף: יש כלים אחרים, לא אל תפריעי לי.

שרן השכל: רגע, רגע, בתוך זה לא סוגרים את בית הספר, מבקשים צמצום מגעים בשתי השכבות הגבוהות.

שרן השכל: יש פה הבדל של שמיים וארץ בין מה שקורה לבין מה שתיארת.

עופר כסיף: לא, לא.

עופר כסיף: אבל את לא מתייחסת לדברים שאני אמרתי.

עופר כסיף: אני לא אמרת שבית הספר ייסגר או שתהיה סכנה של סגירה – זה מספיק כשלעצמו.

שרן השכל: אבל זה לא.

עופר כסיף: רגע, רגע.

עופר כסיף: אני דיברתי עכשיו על כך שלא יעלה על הדעת, תחשבו חברים בהיגיון.

עופר כסיף: באמת, בואו לא נהיה מקובעים ואם ישכנעו אותי אני אסכים, הרי מה אנחנו כולנו רוצים?

עופר כסיף: את טובת הילדים ועל זה אין וויכוח ואני לחלוטין לא מטיל צל של ספק שאין פה אחד שמה שמנחה אותו זה לא טובת ובריאות הילדים, אין לי ספק בזה בכלל.

עופר כסיף: כולנו כאן למען זה ובגלל זה אנחנו מנהלים דיון כל כך עמוק וכל כך ארוך, כי לכולנו זה קריטי וחשוב, כולל הבריאות הנפשית עם כל מה שדובר על זה.

עופר כסיף: אז אני אומר שוב, האם, אני שואל אתכם ותענו לי אתם שיא הרצינות, לעצמיכם ולנו חברי הכנסת, כוול יושבת הראש – האם נראה לכם סביר שבית ספר שלם שנמצא ביישוב אדום מוציא מאומת אחד כבר כל בית הספר בסכנה של הפסקת לימודים?

שרן השכל: אז אתה טועה.

שרן השכל: אתה טועה אבל, למה אתה מטעה את הציבור?

עופר כסיף: איפה אני טועה ואיפה אני מטעה??

שרן השכל: האם יש סיכון לסגור את כיתות א' עד ד'?

עופר כסיף: אבל אני דיברתי על כיתות ה'-ו'.

שרן השכל: אבל אתה טענת שכל בית הספר ייסגר.

עופר כסיף: כיתות ה'-ו'.

שרן השכל: מה שאתה אמרת עכשיו הוא שאנחנו בסכנה שכל בית הספר ייסגר וזה נקרא להטעות את הציבור.

עופר כסיף: שאלתי את זה על בסיס כיתות ה'-ו', אנחנו מדברים על כיתות ה'-ו'.

שרן השכל: טוב, אוקיי.

שרן השכל: אז זה לא מה שאמרת.

עופר כסיף: זה מה שאמרתי מלכתחילה.

שרן השכל: לא, אתה אמרת שכל בית הספר ייסגר.

עופר כסיף: אני אמרתי מלכתחילה, כשאמרתי כל הבית ספר התכוונתי לכיתות ה'-ו'.

שרן השכל: טוב תודה חבר הכנסת כסיף.

עופר כסיף: שנייה, אבל אני רוצה להגיד משהו.

שרן השכל: לא אתה כבר חורג בחמש דקות.

עופר כסיף: אבל אני רוצה לדייק, תני לי לדייק.

עופר כסיף: את מסלפת אולי.

שרן השכל: אני לא מסלפת, אתה אמרת ואתה יכול להקשיב, הוועדה משודרת.

עופר כסיף: אולי זה לא בזדון, אבל את מסלפת את הדברים שלי.

עופר כסיף: לא אמרתי שכל הכיתות, כל הבית ספר – כיתות ה'-ו' ולמה זה יהיה בסכנת סגירה ויוביל לסגירה?

עופר כסיף: כי האפשרויות האחרות לא רלוונטיות בחלק מהמקומות למידה בשטח פתוח בעונה הזאת לא אפשרית בכל מקום, למידה בדרך אחרת, כפי שיחליט מנהל המוסד – מה זה בדרך אחרת?

עופר כסיף: הדרך בסופו של דבר תוביל לכך שתלמידים בכיתות ה'-ו' בגלל מאומת אחד יישלחו הביתה.

עופר כסיף: זה מה שזה יוביל.

עופר כסיף: אני מתריע מפני זה.

שרן השכל: אוקיי.

שרן השכל: תודה רבה לך חבר הכנסת עופר כסיף, חבר הכנסת משה טור פז בבקשה, לרשותך שתי דקות.

משה טור פז: שלום ובוקר טוב.

משה טור פז: קודם כל אני רוצה לשבח את משרד הבריאות ואת העבודה שנעשתה עם משרד החינוך והוועדה שלנו.

משה טור פז: אני חושב שהתקנות שמגיעות כאן לפנינו טובות בהרבה מאלה שראינו לפני יומיים.

משה טור פז: יש שתי נקודות משמעותיות לטובה, הראשונה זה המעבר לרמת בית הספר שהזכירה יושבת הראש.

משה טור פז: השנייה זה שיקול הדעת הנרחב שניתן לכיתות א' עד ד', בעצם למנהלי המוסד.

משה טור פז: כשאנחנו מדברים על אוטונומיה ניהולית זו דוגמא של איך נותנים אוטונומיה ניהולית.

משה טור פז: אני רוצה להעיר שתי נקודות שבעיני מן הראוי לשפר אותן וגם אם לא עכשיו, אז לפחות למה שנקבל ביום ראשון.

משה טור פז: אני, לא בדרך שהתבטא חבר הכנסת עופר כסיף וגם לא מאותן סיבות, אבל בעיני תקנה 8/א'/1 שנוגעות לכיתות ה'-ו' היא לא טובה כמו שהיא מונחת לפנינו.

משה טור פז: העובדה שברשות אדומה אם התגלה תלמיד אחד בכיתות ה'-ו' אז בעצם הכיתות האלה מושבתות ולא ננהג כמו בשכבות א' עד ד' היא פחות מוצלחת בעיני.

משה טור פז: אני הייתי מעדיף שמשרד החינוך או משרד הבריאות יחילו את התקנות של א' עד ד' גם על כיתות ה'-ו'.

משה טור פז: זה בעיני יותר נכון ויותר מידתי.

משה טור פז: אז זו הערה אחת.

משה טור פז: ההערה השנייה אני אומר שוב, אנחנו רואים פה את התקנות כפי שהן מונחות לפנינו ואנחנו גם רואים מה קורה בסעיף 9/ב' לעניין עובדי הוראה או מבקרים בבית הספר, ששם בנוסף לתו ירוק יש אפשרות של בדיקה ושוב אני מבקש.

משה טור פז: סליחה לא בסעיף 9/ב', זה בעמוד השני מעבר לדף, סעיף 1/א'/א', מי שהציג אחד מאלה זה מי נכנס לבית הספר ושם יש אפשרות של תוצאה שלילית.

משה טור פז: הזכרנו פה בוועדה לפני יומיים, אנחנו עוד לא רואים את זה לא ביחס ליסודי אבל אני מקווה שנראה את זה ביחס לעל יסודיים, את האפשרות שהוזכרה כאן לפני יומיים בוועדה, על ידי חבר הכנסת אלון טל, על ידי ועל ידייך, גברתי יושבת הראש.

שרן השכל: על הבדיקות.

משה טור פז: שבדיקה שלילית תצטרף לחיסון כאפשרות לכניסה לבית הספר גם במקרה של תלמידים ולא רק במקרה של מבוגר מורה.

משה טור פז: הרי מה ההבדל?

משה טור פז: מורה נכנס עם בדיקה ותלמיד לא? זה בעיני תיקון שהייתי רוצה לראות.

משה טור פז: תודה.

שרן השכל: תודה רבה חבר הכנסת טור פז.

תמי סלע: הייתי רוצה כן אולי להעיר, מורים והמבוגרים הם לא יכולים להיכנס בלי תו ירוק ולכן בזמנו אפשרו את האישור.

תמי סלע: כן עלה ואני לא יודעת אם זה יבוא או לא יבוא, שבמסגרת ההתייחסות ל-70%, כי תלמידים הרי לא מנועים מלהיכנס לבית הספר אם אין להם תו ירוק, אלא שזה לעניין ה-70% אם הכיתה לומדת מרחוק ובאמת זה עלה בהקשר הזה – האפשרות של בדיקה ותוצאה שלילית בבדיקה.

תמי סלע: אז רק את ההבדל הזה רציתי לדייק.

שרן השכל: כן, חבר הכנסת אלון טל, בבקשה.

אלון טל: אני עוד יותר קצר כי לשמחתי כרגיל, חבר הכנסת אמר דברים שהם נכונים.

אלון טל: כל הדברים שעליהם חשבתי וגם אלה שלא חשבתי.

אלון טל: אבל אני, מה שאני כן הייתי רוצה לומר זה שאנחנו רואים את המגמה בכל העולם לקיצור וצמצום כל דרישות הבידוד והתנאים ליציאה מבידוד, משום שאחרת אנחנו בעצם הולכים על סגר בפועל ואנחנו יודעים שהיות וכנראה שווריאנט האומיקרון הוא קצת פחות אלים אז אפשר באמת לעשות את זה ולכן אני מציעה שאנחנו נחשוב על אותה הכיתה שבה יש בנאדם אחד, ילד אחד שחולה ואז אנחנו סוגרים את כל הכיתה, לכמה זמן?

אלון טל: והייתי רוצה שיתאפשר שבתוך 24 שעות שכל אחד יבוא עם בדיקה שלילית ולחדש את הלימודים, משום שאני, אני לא יודע מה בדיוק הנהלים אבל זה לדעתי צריך להיות הדבר.

אלון טל: כמה שיותר להחזיר אותם מכיוון שאחרת אנחנו נמצא את עצמינו בסגר בפועל.

שרן השכל: אז אנחנו נשמח לשמוע בבקשה את אפרת אפללו או את משרד החינוך.

קריאה: זה מה שהולך להיות.

שרן השכל: שנייה, אני רוצה שתסבירו לנו באמת לעניין הזה, אני יודעת כי אני שוחחתי איתכם.

שרן השכל: בעצם הרי המתווה של הצמצום מגעים הוא כאשר נמצא מאומת, כמה זמן בדיקות?

שרן השכל: איך אנחנו בעצם יוצאים מהמתווה של צמצום מגעים?

אפרת אפללו: אז קודם כל החל ממחר כל מגע של מאומת, לא משנה מאיזה ווריאנט, לא תהיה הבדלה החל ממחר האם זה ווריאנט האומיקרון או דלתא מכיוון שכמו שאמרתי, כבר כנראה שכל התחלואה בארץ היא מאומיקרון.

אפרת אפללו: כל מי שבא במגע עם מאומת יצטרך להיכנס לבידוד, גם מוגנים.

אפרת אפללו: כולם יצטרכו להיכנס לבידוד עד לביצוע הבדיקה.

אפרת אפללו: אנחנו מגבשים החלטה אם זו תהיה בדיקת pcr או בדיקת אנטיגן, אבל הוא יצטרך לבצע בדיקה ועד לקבלת התשובה הוא יצטרך להישאר בבידוד וזה נכון גם לגבי ילדים כמו שאריה אמר.

אפרת אפללו: זאת אומרת שכל מי שיכנס לבידוד בעקבות חשיפה למאומת והוא מוגן, יצטרך ללכת הביתה אבל אם הוא מוגן הוא יוכל לחזור אחרי קבלת תשובת בדיקה שלילית לבית הספר ולהמשיך ללמוד כרגיל.

אפרת אפללו: לגבי צמצום מגעים בבית הספר כולו.

יוסף טייב: סליחה, הבדיקה שאת מדברת עליה.

יוסף טייב: בוא נגיד שילד הגיע לבית הספר ובשעה 8:30 מדווח על ילד שהוא מאומת – חולה, באותו הרגע כיתתו של אותו הילד המאומת משחררים את כולם אני מניח, נכון?

יוסף טייב: זה מה שרצית בעצם להגיד?

אפרת אפללו: לא, לא.

יוסף טייב: אוקיי לא, אז בבקשה בואי תסבירי לי.

אפרת אפללו: מסיימים את יום הלימודים, אריה יגיד, ההנחיה היא גם שלנו – לא משחררים את הילדים מבית הספר.

אפרת אפללו: מסיימים את יום הלימודים ובסיום יום הלימודים ההורים לוקחים את הילדים לבדיקה.

יוסף טייב: אז רק בסיום יום הלימודים הילדים ילכו הביתה ולמחרת יוכלו לחזור על בדיקת אנטיגן שלילית וזה יהיה כאילו לא קרה כלום?

אפרת אפללו: הילדים המוגנים.

אריה מור: הילדים המוגנים שהיו חשופים, לא בהכרח כולם.

אריה מור: אם יש בכיתה 30 ילדים ומתוך ה-30 ילדים יש 15 שהם פטורי בידוד הם ממשיכים כרגיל.

יוסף טייב: פטורי בידוד בגלל החיסון?

אריה מור: כן.

שרן השכל: וגם מחלימים.

אריה מור: או מחלימים, אז הם הולכים הביתה בסוף היום, עושים בדיקת אנטיגן של מד"א שבתוך חצי שעה.

יוסף טייב: ואלה שעוד לא מחוסנים?

שרן השכל: רגע, רגע שנייה.

שרן השכל: עושים בדיקה, הבדיקה חוזרת שלילית.

אפרת אפללו: רק תדעו שזה לא אושר עדיין סופית, שנייה.

אריה מור: שנייה, תנו לי רגע לסיים.

יוסף טייב: בבקשה, סליחה אדוני כן.

אפרת אפללו: אבל אני הייתי באמצע הדברים ואפילו לא נתתם לי לסיים.

שרן השכל: כן אפרת?

אפרת אפללו: אז לגבי איזו בדיקה, זה יוחלט סופית היום האם זו תהיה בדיקת אנטיגן או pcr.

אפרת אפללו: אם זה בסדר וזה יוחלט שזו תהיה בדיקת אנטיגן שלילית עבור המוגנים, הם יעשו את הבדיקה ואם היא יוצאת שלילית הם יחזרו למחרת ללימודים, אם היא חיובית כמובן, הם יצטרכו ללכת לעשות בדיקת pcr ולהישאר בבידוד, אוקיי?

אפרת אפללו: כמובן רק עד עשרה ימים אם הם מאומתים אז הם חולים.

אפרת אפללו: לגבי הלא מחוסנים, לא מחלימים – כל הלא מוגנים, הם יצטרכו גם כן לבצע בדיקה ולהיכנס לבידוד שאת אותו בידוד הם יוכלו לקצר כשיבצעו בדיקת pcr כעבור שבעה ימים.

אפרת אפללו: עכשיו, במידה וכמו שאת שואלת גברתי יושבת הראש ולא מתגלים מאומתים נוספים, לא במהלך השבוע הזה בתוך בית הספר

עופר כסיף: לא יקרה.

אפרת אפללו: ולא במהלך בדיקת ה-pcr השנייה של אותם הילדים שנחשפו למאומת, אז בית הספר חוזר להיות בית ספר ירוק, אנחנו קוראים לזה בית ספר ירוק, זאת אומרת בית ספר שאין בו שום תחלואה ויוכלו לחזור ללמידה רגילה.

עופר כסיף: זה כמו להגיד שבמושבת מצורעים לא יהיו מצורעים, מה זה השטויות האלה נו באמת?

אפרת אפללו: לא, למה?

אפרת אפללו: אני צר לי שאתה לוקח את זה למקום הזה.

עופר כסיף: לא כי אני אמרתי, אני לא אחזור.

עופר כסיף: הילדים יכנסו ואני רוצה - - -

שרן השכל: חברים, רגע.

שרן השכל: לא, עופר כסיף יש עוד חבר הכנסת שרוצים לדבר ואנחנו קצרים בזמן.

שרן השכל: תודה רבה על ההבהרה החשובה הזו.

שרן השכל: אז זאת אומרת שיהיה צמצום מגעים עד שיחזרו עם בדיקות אנטיגן שליליות – מי שהיה בעצם במגע, אוקיי?

שרן השכל: ברגע שהם חוזרים עם בדיקות אנטיגן או pcr שליליות.

אריה מור: זה לא קשור לצמצום המגעים, זה לכל המערכת מגיל גן ועד כיתה י"ב, כל מי שחוזר.

שרן השכל: כן, כן זה ברור, אבל לעניין הזה ברגע שהתוצאות חוזרות שליליות אז גם מתבטל אוטומטית עניין צמצום המגעים ובית הספר חוזר בעצם לשגרה.

אפרת אפללו: אם אין אף מאומת נוסף.

שרן השכל: אם אין אף מאומת נוסף, אוקיי.

שרן השכל: תודה רבה.

שרן השכל: חבר הכנסת אלון טל, בבקשה – לרשותך שתי דקות.

אריה מור: יש משהו חשוב, אני יכול שנייה לחדד משהו?

אריה מור: כי משהו פה יכול להיות מסובך.

שרן השכל: כן אריה או אתי, מי מכם שרוצה לדבר.

אריה מור: מה שחשוב להגיד שמה זה יוכלו לחזור לשגרה?

אריה מור: גם אם יהיה עוד מאומת אחד בבדיקות, עדייך בית הספר יהיה בצמצום מגעים, אוקיי?

שרן השכל: כן, אם זו רשות אדומה.

אריה מור: בדיוק.

אריה מור: עד שאין התפרצות שאז הרופא המחוזי, יחד עם מנהל המחוז מחליטים על סגירת המוסד כתוצאה מהתפרצות.

אריה מור: זה המנגנון.

שרן השכל: כן.

שרן השכל: לא תהיה סגירת מוסד, אלא אם כן ההתפרצות גדלה.

תמי סלע: אבל אם חלה שם כיתה ירוקה אז בעצם גם הלא מוגנים יכולים לעשות בדיקות אנטיגן ולחזור ללימודים.

שרן השכל: נכון.

תמי סלע: אלא אם כן זה אומיקרון, שאז כרגע לפי צו בידוד בית - - -

אתי סאסי: נכון מאוד.

אתי סאסי: כרגע בכיתה ירוקה כשהתלמידים מסיימים את יום הלימודים, הם הולכים הביתה, מבצעים בדיקה בלי קשר להיותם מחוסנים או מחלימים, אם הבדיקה יוצאת שלילית הם חוזרים לבית הספר ופה מה שאני שומעת זה שונה ממה שקיים ונהוג כרגע בתוך כיתה ירוקה.

תמי סלע: נכון.

אתי סאסי: אבל צריך להבין את ההבדל המאוד מאוד רחוק הזה בין המתווה של כיתה ירוקה שנותן תקווה ומאפשר לילדים שהם גם לא מחוסנים או מחלימים להיבדק ובמידה והתשובה שלהם שלילית הם חוזרים לבית הספר לבין המתווה הנוכחי שאומר שאם מתגלה חולה מאומת הולכים הביתה בתום יום הלימודים, מבצעים בדיקה ורק מי שמחוסן או מחלים ותוצאת בדיקתו היא שלילית יכול לחזור לביה"ס וכל השאר לא ופה אני שמה סימן שאלה.

שרן השכל: אבל זה לעניין צמצום המגעים, זה לא קשור לעניין הבידוד.

אריה מור: חברים אני מציע באמת, היות ואני עוסק בזה ואני נושא באחריות הזאת.

אריה מור: הכיתה הירוקה נכון להיום, אם יש מאומת שהוא נבדק ורוצף ויש חשד גבוה לאומיקרון היא בכלל לא נפתחת, זה הנוהל היום.

עופר כסיף: זה על כיתה אחת, כאן מדברים על כיתות שלמות.

עופר כסיף: זה לא היוני.

אריה מור: רגע, אני חייב.

אריה מור: הכל בסדר.

אריה מור: לא הגיוני?

אריה מור: אני רוצה רק שהעובדות יונחו על השולחן ואחרי זה תעשו דיון על מה שהגיוני ומה לא.

תמי סלע: האמת היא שלפי הצו אפילו לא צריך להיות מאומת, מספיק שהיה במגע הדוק עם מישהו חולה.

אריה מור: לא! חברים תנו לי להסביר.

תמי סלע: עכשיו אנחנו מדברים על הכיתה הירוקה, זה בצו בידוד בית וזה לא בתקנות שלנו אבל זה כן חשוב כדי להבין.

יוסף טייב: אז בוא אריה תסביר.

יוסף טייב: תמי תני לו רגע להסביר אולי?

יוסף טייב: בבקשה.

אריה מור: אני אומר, כיתה ירוקה היום ועד סוף השבוע או עד שתתקבל החלטה אחרת לשבוע הבא, כי פג התוקף ביום ה-2 לינואר 2022, בסדר?

אריה מור: והיום הדיונים הם לשבוע הבא.

אריה מור: אם יש חשד גבוה לאומיקרון או מאומת אומיקרון, אז בכלל היא לא נפתחת.

אריה מור: אם יש שני מאומתים ומעלה, כלומר בשלישי באותה הכיתה, היא נסגרת, בסדר?

אריה מור: היו לנו נתונים על כ-75% הצלחה.

אריה מור: כלומר, היה בכל המהלך שעשינו באלפי כיתות.

אריה מור: העניים עם האומיקרון הוא, שאנחנו צריכים לייצר כיתה ירוקה מותאמת אומיקרון.

אריה מור: כי אם יגידו שהכל אומיקרון, אז אין כיתה ירוקה ואמרתי את זה בכל במה ואני אומרת את זה גם פה לוועדה ולמשרד הבריאות.

אריה מור: בסוף אנחנו צריכים לייצר מתווה כיתה ירוקה חדש וזאת לאור זן האומיקרון ולהיות מוכנים לזן ה-"דלתאמיקרון" שיהיה בעוד חצי שנה אולי, לא יודע.

אריה מור: אבל אני יודע שאנחנו צריכים להיות מוכנים לכל תרחיש כזה וכולי, זאת כדי לאפשר את המנגנון הזה של הכיתה הירוקה ואחר כך נגיד את כל הניואנסים על מנת לא לבלבל את הציבור.

שרן השכל: כן.

שרן השכל: תודה רבה.

שרן השכל: חבר הכנסת אלון טל, בבקשה יש לך שתי דקות.

אלון טל: לא, לא אני סיימתי, מספיק.

שרן השכל: אוקיי.

שרן השכל: חבר הכנסת סימון דוידסון, בבקשה, שתי דקות.

סימון דוידסון: תודה רבה.

סימון דוידסון: אני כעסתי מאוד ביום שני על משרד החינוך ואני אגיד לכם את האמת, אני גם היום לא מבין את זה.

סימון דוידסון: אנחנו מדברים על המאקרו, על התוכנית הגדולה ואני ציפיתי שמשרד החינוך יגיע ויאמר את דברו בנושא של איך אנחנו בעצם מנהלים את צמצום המגעים.

סימון דוידסון: בסוף, יש מנהל בית ספר שצריך לנהל את צמצום המגיעם, נותנים לו את הסמכות, נותנים לו את היכולת.

סימון דוידסון: הייתי רוצה לשמוע איזה כלים נותנים לו, הייתי רוצה לשמוע איזה מערך של עבודה המורים מקבלים על מנת למנוע את המצב שבו הילדים ילמדו בזום.

סימון דוידסון: כי בסוף כל החברים פה נאבקו ונאבקים על זה שהילדים יישארו ללמוד בבתי הספר וכדי שהם יישארו ללמוד בבית הספר בסוף יותר ויותר רשויות יהיו אדומות יותר ויותר כיתות יצטרכו לנהל צמצום מגעים.

סימון דוידסון: צריכה להיות תוכנית מגירה לאותם המנהלים שצריכים לעמוד מול המורים, לאותם המורים שצריכים לעמוד מול הילדים, מה הם עושים על מנת לצמצם מגעים?

סימון דוידסון: האם הם יוצאים החוצה ועושים פעילויות ספורטיביות, האם הם עושים פעילות חברה באולם בשטח גדול וכן הלאה ולזה צריך גם תקציב בסופו של דבר, כי זה יעלה כסף.

סימון דוידסון: צריכים ציוד, צריכים אמצעיים כאלו ואחרים.

עופר כסיף: מורים ומבנים - - -

סימון דוידסון: אז רגע עופר, שנייה תן לי כי גם ככה אנחנו מסיימים עוד מעט.

סימון דוידסון: ועל זה כעסתי וגם היום, אני אצא מפה אחרי שאנחנו נצביע ואנחנו נלך לתוכנית החדשה כשאני באמת לא בטוח שלמנהלים יש את הכלים, את התקציבים ואת היכולת לנהל תוכנית של צמצום מגעים מבלי שהתלמידים יגיעו למצב של לימודים בזום.

סימון דוידסון: אז אני מבקש ממשרד החינוך, כמו בצבא, יש פה אנשי צבא?

סימון דוידסון: יש פה קצינים בדרגה גבוהה?

סימון דוידסון: תוכנית מגירה – מה עושים כשיש חמסין?

סימון דוידסון: מה עושים כשיש גשם?

סימון דוידסון: מה עושים כשיש מצב של צמצום מגעים.

סימון דוידסון: תודה רבה.

שרן השכל: תודה רבה.

שרן השכל: אני רק רוצה לחזק את דברים של חבר הכנסת דוידסון.

שרן השכל: אנחנו מבינים שיש היום 800 כיתות שלומדות בזום.

שרן השכל: אמנם אלו חטיבות ביניים ובתי ספר תיכון והמתווה החדש אמור להגיע ביום ראשון, אבל אנחנו רואים את זה בחמורה, אמנם זה לעוד שלושה ימים ואנחנו גם ביקשנו ממשרד הבריאות שיביא לנו את הדברים עד ליום חמישי, לא רצינו שיישארו בלי מתווה עד יום ראשון, אבל לנו נאמר שעד ליום חמישי אתם תביאו לנו מתווה שלא ישאיר אותנו.

שרן השכל: כשאנחנו שומעים את המספרים האלה אנחנו כאן, כל חברי הוועדה נחרדים.

שרן השכל: כי אנחנו מבינים מה המשמעות של זה, הם בסוף מגיעים אלינו.

שרן השכל: חבר הכנסת מאיר פורוש בבקש, לרשותך גם שתי דקות.

מאיר פרוש: אני חושב שאני אעשה את זה אפילו יותר קצר.

מאיר פרוש: קודם כל אני מברך על מה שנעשה פה ואני מברך על זה שזה נעשה גם יחד עם משרד החינוך, לגבי משרד הבריאות אני לא יודע מה הייתה העמדה שלהם.

מאיר פרוש: אבל אני אומר לכם שכבר לפני יותר מחצי שנה היו גם קולות בתוך משרד החינוך ואני אומר גם את השר גלאנט, שסבר שהמדיניות הזו היא לא נכונה, שסוגרים ערים שלמות וכדומה.

מאיר פרוש: אני חושב שבשעתו, אני לא זוכר אם אלו היו הפורטוגזים או הרוסים שהתנגדו ורצו והמשיכו ללמוד.

מאיר פרוש: אני לא מדבר על החרדים, היו כאלה שהמשיכו ללמוד גם אז.

מאיר פרוש: עכשיו מה שמתברר זה שאחרי שכנראה משרד החינוך הבין שזה לא יעבוד מה שעבד אז, אז הוא ידע לפתוח את הקופסא השחורה ולתת תשובות יותר מספקות ויותר טובות לציבור ויותר טובות גם לילדים ולחינוך הילדים.

מאיר פרוש: אז אני מציע שלא נסת

מאיר פרוש: פק רק במה שיש לנו.

מאיר פרוש: אני מברך על כך ועל מה שהביאו לנו, לא להסתפק רק בזה, אלא שיביאו לנו עוד ועוד פתרונות.

מאיר פרוש: כמובן לא על חשבון בריאות הילדים או על חשבון שלום הציבור – זה לא, אבל מסתבר שאפשר, כי את הדברים האלו לא הביאו לפה לפני שמונה חודשים.

מאיר פרוש: תודה.

שרן השכל: תודה רבה לך על הדברים.

שרן השכל: חברת הכנסת אמילי מואטי, בבקשה.

אמילי חיה מואטי: תודה רבה.

אמילי חיה מואטי: קודם כל, תודה רבים על כך שאתם פה ועל המאמץ שלכם לייצר את המתווה הזה תוך זמן מאוד קצר.

אמילי חיה מואטי: אני רוצה רק להגיד שהעתיד, כמו שאנחנו מדברים עליו, הוא לא מה שקורה בשבוע הבא.

אמילי חיה מואטי: אנחנו צריכים לחשוב הרבה קדימה והמצב ילך ויחמיר, באמת.

אמילי חיה מואטי: לפי כל מה שאנחנו קוראים, החומרים שאנחנו מקבלים וגם ממה שאנחנו רואים שקורה בעולם – המצב ילך ויחמיר.

אמילי חיה מואטי: אמנם הזן הזה הוא לא אלים מבחינה בריאותית, אבל הוא אלים מבחינת ההתפשטות שלו ולכן אנחנו צריכים מאוד להיזהר.

אמילי חיה מואטי: אני רוצה להוסיף על המתווה הזה את האפשרות שדיברתי עליה לפני כמה ימים, של בדיקות ל-לא מחוסנים, זה דבר ראשון.

אמילי חיה מואטי: דבר שני, חסר לי הנתון שאני רוצה לעדת וזה בכמה זמן מדובר?

אמילי חיה מואטי: זאת אומרת המתווה שהוצג עכשיו, יש לו סוף או שזה עד שנצטרך- - - ?

שרן השכל: ביום ה-9 לינואר, כלומר שבוע אחד ואז יביאו לנו נתונים ממשרד הבריאות על מסוכנות הנגיף ואז נדע לאזן.

אמילי חיה מואטי: וככה נלמד להמשך.

שרן השכל: בדיוק, האם אנחנו חוזרים למתווה שהיה בעצם לפני כן – אנחנו דרשנו כיתה ירוקה.

אמילי חיה מואטי: וכמובן התפקיד שלנו זה גם לעשות כל מאמץ שמי שיושב בבית יוכל לקבל את התנאים הכי טובים בשביל ללמוד.

אמילי חיה מואטי: הבידוד של התלמידים בבית לא יכול להיות במקום יום לימודים, הם צריכים לשבת בבית וללמוד.

אמילי חיה מואטי: דבר נוסף הוא שאני מאחלת לכולנו בהצלחה, מה אני אגיד לכם?

אמילי חיה מואטי: זה ממש הולך להיות הרבה יותר מסובך ממה שזה נראה.

אמילי חיה מואטי: תודה רבה.

שרן השכל: תודה רבה על הדברים, חבר הכנסת יוסי שיין, בבקשה.

יוסף טייב: תראו, העובדה שחזרתם עם תקנות חדשות היא מבורכת, אבל היא מראה לנו שאתם לא יודעים מה קורה.

יוסף טייב: אני קראתי את זה היטב, אתם לא יודעים מה קורה ובאמת לא יודעים מה קורה וזה בסדר.

יוסף טייב: לא לדעת זה לא אומר שיש כשל, זה אומר שיש לנו היעדר מידע בתוך המסגרת הזאת.

יוסף טייב: העובדה שאנחנו יכולים לשנות באופן כל כך מהיר את הסעיפים של כיתות א' עד ה' ואז אומרים שזה ה' עד ו' וכן הלאה, זה מראה לנו שאנחנו מהר מאוד עוברים למתווים חדשים בהיעדר מידע, מה שאמרנו בפעם הקודמת.

יוסף טייב: היעדר המידע הוא האלמנט הכי קריטי בתוך הדבר הזה, הדבר הזה שאנחנו מדברים עליו ואני מסכים פה עם ראש הממשלה, שאומר שזה מתפשט מהר מאוד הדבר הזה.

יוסף טייב: יש פה התפשטות גדולה, זאת אומרת ההתפשטות היא מהירה, האפקט של ההתפשטות הוא לא ברור מה הוא וכלן מדינות שונות ושמענו מקודם את הד"ר אפללו מדברת על הבידוד, מדינות שונות לרבות ארצות הברית צמצמו את הבידוד לחמישה ימים, הורידו את הבידוד בכל הרמות.

יוסף טייב: יש צמצום בידוד כמעט בכל המדינות בעולם וצריך לזכור את זה.

יוסף טייב: מדינת ישראל צריכה לדעתי ואני אומר פה לוועדה שלנו, החלטה אסטרטגית ואני מסכים איתך סימון, החלטה אסטרטגית שמה שלא יהיה במצב הנוכחי אין מקום לסגירה.

יוסף טייב: אין לנו עובדות המעידות על סגירה, פשוט אין לנו דבר כזה.

יוסף טייב: שתיים, אנחנו חייבים להסתכל על מספר החולים המאומתים ומספר החולים – רחמנה ליצלן, הקשים ולקבל כל הזמן את הנתונים ולראות לאן הווריאנט הזה הולך ואז נשארו לנו שני אלמנטים שדיבר עליהם חברי חבר הכנסת טור פז עוד קודם.

יוסף טייב: אחד, זה אלמנט הבדיקות שאנחנו חייבים ללכת ולתת את התו הירוק עם תוצאות בדיקת ה-pcr והאנטיגנים ופשוט לתת להם חיזוק.

יוסף טייב: אני חושב שצריך לקרב את הדבר הזה יותר לבתי הספר, שזה יהיה ממש חלק מתוך הרגולציה, שאנחנו עושים בדיקות וזאת תוך כדי אימוץ גישה שלא השתנה כלום בתוך המערכת.

יוסף טייב: כרגע, כפי שאת אמרת גברתי היושבת ראש, יושבים בבית כאחוז מתלמידי בתי הספר בישראל, זה מה ששמעתי הבוקר.

יוסף טייב: אחוז אחד זה הרבה, זה גדול.

יוסף טייב: אחד חלקי מאה זה המון במערכת החינוך הישראלית.

יוסף טייב: הם יושבים בבית, והדבר הזה יש איתו סכנה שילך ויתפשט, עכשיו אנחנו לא רוצים חלילה לסכן את ילדי בית הספר, אנחנו לא רוצים חלילה להכניס אותם למתווים, אבל אנחנו גם לא רוצים חלילה להכניס את המערכת לסרבול יתר.

יוסף טייב: תחושת הציבור היא שיש לנו סרבול יתר, המסמך שניתן כאן איננו הופך את המצב ליותר קל, הוא משאיר את הסרבול רק במילים אחרות ואני מבין גם את הקושי לנסח מסמך כזה ואני לא בא, אני לא מגנה.

יוסף טייב: אני פשוט אומר, הוא מבין ולכן אני אומר שהמסר שצריך לצאת מאיתנו הוא כפול.

יוסף טייב: אני לא הייתי נותן אישור עד ה-9 בינואר 2022, או עד מתי שהיה שבוע הבא.

יוסף טייב: אני חושב שזה הרבה זמן, אנחנו רואים בתוך יום איך שינו את המדיניות ושינו אותה בגלל מה שאמרנו ולא בגלל שמגיע לנו רק את הקרדיט ומגיע לנו את הקרדיט, אבל בהחלט אני אומר שזה בגלל באמת ההתנהלות בעולם וההתנהלות הזו ואנחנו רואים את כל העיתונים, אני מסתכל על זה כל בוקר.

יוסף טייב: כל העולם השתנה בדבר הזה.

יוסף טייב: חלק הולכים ככה, חלק הולכים ככה, חלק לא יודעים והולכים באמת בדחילו ורחימו מסתכלים על הדבר הזה ולכן המדיניות שלנו צריכה להיות שמהר מאוד נקבל נתונים נוספים, להתעדכן לא על בסיס של שבוע – שום מתווה לא נאמץ לשבוע אני אומר לך גברתי יושבת הראש.

יוסף טייב: אי אפשר לאמץ מתווים לשבוע או לעשרה ימים, צריך לראות מה קורה.

יוסף טייב: ייתכן חלילה שבאמת אנחנו נראה שההדבקה הופכת להיות יותר קשה, לזה אין לנו את התוצאות עדיין ואז אנחנו נצטרך לקחת את הדברים למדיניות אקוטית, ניקח אותה.

יוסף טייב: אבל במידה ולא, אין שום סיבה לקחת מדיניות כרגע, עד ה-9 בינואר, שזה תאריך רחוק.

שרן השכל: זה שבוע.

יוסף טייב: זה הרבה, זה המון זמן שבוע במערכת החינוך, לסגור אותה, זה המון.

יוסף טייב: הילדים בישראל לומדים 30 ומשהו שבועות בשנה.

יוסף טייב: העולם הנוצרי, נקרא לו ככה, העולם האחר נמצא כברגע בחופשה, צריך לזכור את זה.

יוסף טייב: כל העולמות מהם אנחנו מקבלים דיווחים נמצאים כרגע בחופשת הקריסמס והשנה החדשה וזו חופשה ולכן הם פחות יודעים מה קורה.

יוסף טייב: הילדים לא לומדים בבתי הספר שם, אין לנו נתונים לגבי ילדים שלומדים בבתי הספר בעולם הזה ותסתכלו על זה, תסתכלו, הם כולם משוחררים מבתי הספר.

יוסף טייב: חלקם חוזרים ב-4 בינואר, חלקם ראיתי שחוזרים ב-7 בינואר, כל מיני מקומות אבל אין לנו עוד נתון.

יוסף טייב: אני הייתי מבקש מגברתי לקבל נתונים מהר מאוד, לקראת סוף השבוע הזה הקרוב כבר, אפשר לקבל גם ביום ראשון – לבקש נתונים.

יוסף טייב: אנחנו לא באים חלילה להכביד על העושים במלאכה ולכן זה חשוב כמעט על בסיס יומי להיות מעודכנים כאן, אפשר אפילו לאמץ גישה טלפונית בין חברי הוועדה, או כל דבר כזה.

יוסף טייב: אבל לא הייתי נכנס, המתווה שנשאר כאן הוא משנה במעט, הוא מנסה לעשות עבודה לאור ההערות שלנו, אבל הוא משנה במעט את המגמה בגלל החשש ואני רוצה לבוא, זה משפט אחרון אם תרשי לי.

יוסף טייב: אני אמרתי את זה גם אתמול בדיון, אתמול היה הדיון?

יוסף טייב: אני כבר שכחתי מתי היינו פה, אני חושב אתמול או שלשום.

שרן השכל: יום שני.

יוסף טייב: יום שני, כן.

יוסף טייב: אני בלי שינה ואני כבר לא זוכר איפה אני נמצא.

יוסף טייב: אני אומר, בתוך המסגרת הזאת אנחנו התחלנו מתחילת הדרך ואני תמיד צריך להזכיר את זה, יש פה איזו שהיא המשכיות במדיניות, מתחילת הדרך אימצנו גישה שפותחת את בתי הספר ומשאירה את הילדים ללמוד בבתי הספר והגישה הזאת צריכה להמשיך כי היא גישה שהסתברה כנכונה.

יוסף טייב: שתיים, אימצנו גם גישה שהיא גישה מידתית, אנחנו מסתכלים על הנתונים ולא ממהרים ולא מתלהמים גם כאן אני הייתי ממשיך עם זה.

יוסף טייב: המתווה כרגע, יש פה לקונות, הלקונה שהיא דיברה עליה ד"ר אפללו היא לקונה רצינית.

יוסף טייב: אתה לא יכול לפזר כיתות שלמות, כפי שאתה הזכרת על שניים או שלושה תלמידים.

יוסף טייב: בהחלט אם הדבר הזה הוא כפי שזה נראה אז יכול להיות שאנחנו צריכים ללכת לשמה ואני אומרת לכם, בואו נתכנס שוב או נקבל אינפורמציה שוב, על פי בקשתך ביום ראשון, נראה מה קורה ואז אולי יהיו לנו אינפורמציות נוספות, או יום שני ואז נחליט.

יוסף טייב: אני לא הייתי מאשר כרגע עד ה-9 בחודש, אלא הייתי מבקש.

קריאה: זה עשרה ימים.

יוסף טייב: לא, זה לא עשרה ימים.

שרן השכל: לא, שנייה.

שרן השכל: קודם כל, חבר הכנסת שיין, אני אמרתי כבר ככה בפתח הדיון, יום ראשון אנחנו מתכנסים כאן על מנת לקבוע את עניין המתווה לחטיבות הביניים ולתיכונים.

יוסף טייב: אוקיי.

שרן השכל: שגם הוא משתנה ואז אנחנו קובעים אותו.

שרן השכל: עכשיו אנחנו נותנים כרגע לעניין בתי הספר היסודיים באותו מתווה צמצום מגעים לשבוע, עד שאנחנו מקבלים נתונים ועל מנת שנבין האם אנחנו חוזרים למתווה הקודם או משאירים אותו על קנו, אוקיי?

שרן השכל: המתווה של צמצום מגעים אך ורק בחובה בכיתות ה'-ו', אך ורק ברשויות אדומות ורק בבתי ספר שבהם התגלו חולים מאומתים.

יוסף טייב: עכשיו הצמצום מגעים, אמרת - - -

שרן השכל: מה שאתה מאשר לשבוע?

יוסף טייב: אני אומר הצמצום מגעים, זה נובע מתלמיד אחד או נובע משניים או נובע משלושה?

יוסף טייב: אני לא יודע.

שרן השכל: תלמיד אחד בבית ספר.

עופר כסיף: תלמיד אחד מאומת בבית ספר.

יוסף טייב: תלמיד אחד מאומת?

שרן השכל: כן, לא שבא במגע עם חולה, אלא תלמיד מאומת שהוא חולה בקורונה.

עופר כסיף: לא חולה, הוא מאומת.

עופר כסיף: זה לא אותו הדבר.

שרן השכל: ברגע שהוא מאומת לקורונה.

יוסף טייב: הוא לא חולה, הוא צודק.

שרן השכל: בסדר אבל הוא מדבק.

עופר כסיף: בסדר.

שרן השכל: ברגע שהוא מאומת קורונה הוא עלול להדביק את סביבתו ומפה החשש, אוקיי?

שרן השכל: אז זאת אומרת, שנייה.

שרן השכל: זה העניין ופה אנחנו מאשרים את זה לשבוע כדי שיבואו אלינו עם מתווה בעוד כשבוע עם נתונים עדכניים על במצב הבריאותי של הילדים במדינת ישראל כדי שלא ניקח על אחריותנו פתאום אשפוז של 100 ילדים בבתי חולים עם מכונות ecmo, שזה אחד לדעתי, יהיה אחד המראות הכי קשים ביותר שראינו.

שרן השכל: לראות ילד שנכנס לו לתוך הווריד איזה צינור של מכונה.

יוסף טייב: בסדר, אנחנו עוד לא שם.

עופר כסיף: לראות ילד שהוא אובדני בגלל שהוא לא מגיע לבית הספר זה לא פחות חמור.

שרן השכל: ובגלל זה דאגנו שהמערכת תישאר פתוחה.

שרן השכל: אבל אנחנו עדיין צריכים לדאוג לצמצום המגעים במקרה של מאומתים.

אמילי חיה מואטי: רגע, אז עופר מה אתה מציע?

עופר כסיף: אני הצעתי כמה פעמים - - -

אמילי חיה מואטי: לא, אבל אתה יודע אובדנות היא תוצאה של תהליך מאוד מאוד ארוך.

אמילי חיה מואטי: אז אולי אנחנו צריכים לטפל בתהליך ולא רק להטיח בעצמינו את התוצאה.

שרן השכל: ולכן זה הסיבות.

שרן השכל: תודה רבה חבר הכנסת כסיף , תודה רבה לך חבר הכנסת יוסי שיין.

שרן השכל: אני רוצה לתת את זכות הדיבור למרום שיף, יושב ראש הנהגת הורים שנמצא איתנו בזום.

מרום שיף: בוקר טוב לחברי הוועדה.

שרן השכל: בוקר אור, בבקשה.

מרום שיף: בתחילת דבריי אני רוצה להגיד תודה למספר חברי כנסת שקראו את התקנות וראו אותן כמו שהן באמת וגם לאריה מור ממשרד החינוך, שהעביר את הדברים בצורה הכי ברורה ושם את הגישה הנכונה של איך צריכים להסתכל על הדברים שצריכים לרדת לרמת בית הספר ולרמת השכבה ולא להסתכל על עיר ותודה באמת על כל הדברים החשובים שאמרו פה גם יוסי שיין וגם עופר כסיף, שאמרו פה דברים מאוד מאוד חשובים, שאני חושב שכולנו צריכים לקחת אותם לתשומת ליבנו.

מרום שיף: נתחיל בדברים, היום יש 800 כיתות שנמצאות בזום, זה לא מדאיג – זה נורא.

מרום שיף: שבוע הבא, כשכמות הערים האדומות הולכת לגדול, כמות הכיתות האדומות הולכת לגדול בצורה ניכרת והזום הזה יגדל, הזום הזה צריך לצאת בכלל מהמשחק.

מרום שיף: עכשיו, לפני שאני אומר את הדברים הלא טובים במתווה שהוגש כאן היום, נתחיל דווקא בדברים הטובים.

מרום שיף: הירידה לרמת הבית ספר היא חשובה וטוב היה אם היו יורדים לרמת השכבה.

מרום שיף: זו אמירה נכונה וזה טוב שעשו את הדבר הזה.

מרום שיף: אבל סלחו לי חברי הכנסת, אתם בקשתם בקשה קטנה ממשרד הבריאות, תכניסו בדיקות בעקבות הבקשה שלנו לתוך המתווה.

מרום שיף: אני אומר, בסוף התקנות בסעיף קטן 8/ג', שאומר שכל מה שרשום שם בצמצום המגעים/לא מצמום מגעים והכל, הכל מתבטל אם יש תו ירוק בכיתה ל-70% מהילדים.

מרום שיף: לצערי, תו ירוק בבתי ספר אינו כולל בדיקות ויש לזה משמעות עצומה.

מרום שיף: זה אומר ש-400 בתי הספר במדינת ישראל שעושים היום מגן חינוך לא כדאי להם לעשות יותר מגן חינוך, כדאי להם להפסיק.

מרום שיף: כי הם לא רוצים להגיע לחולה הבודד הראשון שיתחיל לעשות בלגן בתוך בית הספר.

מרום שיף: האם אנחנו לא רוצים לעשות ניתור של תחלואה בבתי ספר למען הבריאות של הילדים?

מרום שיף: זה לא הדבר החשוב ביותר?

מרום שיף: אז איך אנחנו אומרים לאנשים עכשיו, איזה מסר אנחנו מעבירים היום?

מרום שיף: אם אתם תמשיכו במגן חינוך, יתגלה חולה מאומת ראשון, לא חולה – ילד מאומת ראשון, אנחנו מתחילים לעשות בלגן בתוך בית הספר.

מרום שיף: עכשיו בואו נדבר על מה שקורה בתוך בית הספר.

מרום שיף: התקנה שמה למעשה את כיתות ה'-ו' שוב פעם, אחרי ששנתיים קודמות אמרנו וכל הזמן הם היו בבית – בואו לא נשכח את זה בעניין ילדי כיתות ו'.

מרום שיף: אלו ילדים שבשנתיים האחרונות הם היו בכיתה ה', הם הכי פחות למדו במערכת החינוך.

מרום שיף: הם, רק אפילו באמירה, למה להזכיר אותם?

מרום שיף: מה כיתות ה'-ו' פחות חשובות מכיתה ג'?

מרום שיף: מכיתה ז'?

מרום שיף: רק בגלל שאנחנו ההורים כאילו חוקית יכולים להשאיר אותם בבית זה בסדר?

מרום שיף: חבר'ה כיתה ה'-ו' לא פחות חשובה, בואו נדלג אולי, נקצר את הבית ספר?

מרום שיף: שהילדים יסיימו אותו יותר מהר אם זה לא חשוב לנו.

מרום שיף: אי אפשר לדלג על כאלה דברים ואז בואו נבין את המשמעות של מה שאומרים "ילד אחד", רוב בתי הספר במדינת ישראל מונים 400-600 ילדים במוסד חינוכי.

מרום שיף: מה זה ילד אחד??

מרום שיף: במוסד קטן, לא גדול.

מרום שיף: רבע אחוז, בבית ספר גדול זה עשירית אחוז.

מרום שיף: אתם מדמיינים שעכשיו יש לנו ילד חולה בשכבה ב', במקום לטפל בשכבה ב' – לא! אנחנו הולכים לה'-ו'.

מרום שיף: למה?

מרום שיף: מי מסביר את זה?

מרום שיף: מי יכול להסביר לי את ההיגיון האפידמיולוגי של הדבר הזה?

מרום שיף: עזבו את ההיגיון הרגשי נפשי והנזק שעושים לילדים, זה כבר הבנו שזה לא מעניין.

מרום שיף: אבל באמת, למה?

מרום שיף: המשמעות של מה שאתם עושים כשאתם מאשרים את הסעיף הזה אפילו באמירה, ישר ילכו לשכבה ה'-ו'.

מרום שיף: עכשיו מריכים ללכת ולהוציא תקנות חדשות במשרד החינוך עם הוראות למנהלות בתי הספר, שרק מפקחת תאשר את הכניסה לזום, למה?

מרום שיף: למה שזה לא יהיה נורמלי?

מאיר פרוש: לחברי הכנסת לא ניתנות חמש דקות.

שרן השכל: תודה רבה מר שיף, משפט סיכום בבקשה.

שרן השכל: זמנך תם עוד מלפני כן ואני הוספתי לך עוד כפול ממשך הזמן.

שרן השכל: אני מבקשת משפט סיכום.

מרום שיף: אני רוצה רק שתדעו, התקנות האלה הן שיפור מה, הן צעד קטן לדרך הנכונה.

מרום שיף: תאכלס לא הוסיפו פה כיתות, פגעו בכיתות ה'-ו' שלא היו צריכים לפגוע בהן בסוף ולא מטפלים אפידמיולוגיות בבית הספר.

מרום שיף: אלה תקנות שלא צריכים לאשר אותן, אלו תקנות שצריכים לצמצם אותן וביום ראשון צריכים להתכנס יחד עם חטיבות הביניים והתיכונים ועם שינוי התו הירוק בבתי הספר ולשנות את הקובץ.

שרן השכל: תודה רבה לך מרום שיף, יושב ראש הנהגת ההורים.

שרן השכל: תודה על הדברים.

שרן השכל: ככה, אני מבקשת לסכם את הדברים.

שרן השכל: אני אומר כך, מה שאנחנו דנים נכון להיום הוא למעשה המתווה של בתי הספר היסודיים שאותו ביקשנו לתקן למתווה שישאיר את כיתות הלימודים פתוחות ולא יעביר אותו ללימודים בזום.

שרן השכל: המתווה הזה שהביאו לשולחן הוועדה הוא לא המתווה הטוב ביותר.

שרן השכל: אנחנו מבינים שהיה ניתן לעשות בו שיפורים, אבל הוא מתווה שסוף סוף מתחיל להסתכל בצורה פרטנית על בתי ספר ולא עיר שלמה כמקשה אחת, הוא מתווה שלא מעניש בעצם הורים שפעלו על פי ההנחיות, אלא יודע לבוא ולפעול נקודתית לעניין הזה.

שרן השכל: בבתי הספר היסודיים אנחנו לא ניתן לעבור ללימודים בזום.

שרן השכל: ככל שניתן וככל שלא יהיו התפרצויות וככל שנראה שאותם ילדים מאושפזים, אנחנו נשמור על הבריאות הנפשית שלהם, אנחנו נשמור להם על מסגרת פתוחה שתוכל לחנך אותם וללמד אותם בלי קשיים.

שרן השכל: כי זה מה שעומד לנגד עינינו.

שרן השכל: את המתווה הזה אנחנו למעשה מאשרים לשבוע הקרוב עד שמשרד הבריאות יביא לנו נתונים על מסוכנות נגיף האומיקרון וברגע שנקבל אותם הוועדה תיקח לשיקול דעתה, אחרי גם נתונים ממשרד הבריאות של האם הייתה כיתה בבתי הספר היסודיים שכן עברה ללמוד בצורה מקוונת ואני אומרת לכם שיהיה לזה משקל אדיר אם נשמע שהיו כיתות ביסודי שלא יכלו לפעול לפי צמצום מגעים, אלא מנהל בית הספר וראש הרשות העביר אותם ללימודים בזום בגלל צמצום המגעים – זה שיקול שיגיע לשולחן הוועדה בשבוע הבא, כלומר אני מקווה שיביאו את זה ביום חמישי ולא ביום ראשון אחרי שהם בעצם כבר פגות תוקף על מנת שתהיה לנו מודעות למה שהולך להיות.

שרן השכל: הוועדה מבקשת, או יותר נכון דורשת ממשרד הבריאות להביא מתווה שימשיך את הכיתה הירוקה, משום שאנחנו רואים שהכיתה הירוקה היא הדבר האפקטיבי ביותר גם בזיהוי נדבקים וגם ביכולת לשמירה על לימודים פרונטליים ולכן אני אומרת לכם, אנחנו פה אחידים בעניין של הכיתה הירוקה.

שרן השכל: תשאירו לנו את המתווה הזה.

שרן השכל: אם לא תשאירו לנו את מתווה הכיתה הירוקה – יהיו בינינו בעיות, יהיו בינינו אי הסכמות.

שרן השכל: יותר מכך, הוועדה דורשת לקדם את מתווה הכיתה הירוקה גם לחטיבות הביניים ולבתי הספר התיכוניים.

שרן השכל: אם זה עובד בבתי הספר התיכוניים אין שום סיבה שזה לא יעבוד גם בחטיבות ובתיכונים וזה גם יאפשר שגרה של לימודים.

שרן השכל: לעניין כיתה ירוקה, לא כיתה ירוקה, אלא בעצם המשך שגרת לימודים ב-70% מחוסנים או מחלימים.

שרן השכל: הדרישה של הוועדה הייתה להוסיף בדיקות pcr או אנטיגן, אני שמחה לשמוע שמשרד הבריאות קיבל את העניין הזה ושהם דנים בעניין הזה עכשיו.

שרן השכל: אנחנו מבקשים להביא את זה כבר במתווה של החטיבות והתיכונים שאמור להגיע לפתחנו, אתם אמרתם לנו ביום חמישי, אנחנו רוצים להביא את זה לכאן לדיון, את מתווה חטיבות הביניים והתיכונים כבר ביום חמישי.

שרן השכל: אל תשאירו לנו את זה ליום ראשון, אני אומרת לכם כבר עכשיו, כי אנחנו לא רוצים לאשר או לא לאשר את זה בדיעבד, ככל שאתם לא תביאו לנו את זה מספיק מוקדם על מנת שנדון בזה לפני שזה נכנס לתוקף אתם תיצרו בלבול בקרב הציבור.

שרן השכל: משום שככל שאתם נותנים לוועדה זמן של מינימום, אבל מינימום 48 שעות לדון במתווה לפני שהוא נכנס לתוקף – ככה ההנחיות הרבה יותר ברורות לציבור וככה הציבור מאמין גם באותן הנחיות שניתנות לו.

שרן השכל: משום שהן עברו את תהליך הפיקוח והבקרה והאיזונים והדיון הציבורי שמתקיים כאן בוועדת החינוך ולכן, כפי שאמרתם, אני מבקשת ואני יודעת שזה פוקע ביום ראשון הקרוב, תביאו את התקנות כבר ביום חמישי לשולחן הוועדה.

שרן השכל: אני אומר יותר מזה, הנתון הזה שאנחנו שומעים עכשיו, של חטיבות ביניים ותיכונים, ש-800 כיתות לומדות בזום הוא בלתי מתקבל על הדעת.

שרן השכל: לא בפני אף חבר וועדה כאן.

עופר כסיף: נכון.

שרן השכל: ולכן אנחנו מבקשים לדון באותו מתווה של חטיבות ביניים ותיכונים כמה שיותר מהר, על מנת לדאוג ולוודא שכולם חוזרים לשגרה.

שרן השכל: הם כבר מספר ימים לומדים מהבית.

יוסף טייב: יש לנו דד ליין לדבר הזה, או שזה רק לא מתקבל על הדעת.

שרן השכל: מה?

יוסף טייב: כשאנחנו אומרים "לא מתקבל על הדעת", האם זה ימשיך להתקבל על דעת הוועדה בשבוע הבא?

שרן השכל: יש לנו דיון ביום חמישי ואנחנו יכולים להצביע נגד.

יוסף טייב: זאת אומרת ביום חמישי אנחנו יכולים.

שרן השכל: ביום חמישי הקרוב הם יכולים להביא לנו את אותן תקנות, אנחנו בשיקול דעתנו יכולים לאשר או לא לאשר.

יוסף טייב: אוקיי, בסדר גמור.

שרן השכל: הם טענו שלא יהיה מספר כזה של כיתות שעוברות ללמוד בזום.

יוסף טייב: זאת אומרת מחר בבוקר.

שרן השכל: נתנו להם שבוע להכין מתווה חדש, הרי ביום שני אנחנו הצבענו על ההארכה על מנת שיביאו לנו את התיקונים.

שרן השכל: משום שאמרנו להם שאנחנו לא מסכימים למתווה הנוכחי, חברי הוועדה התריעו והזהירו שחטיבות הביניים והתיכונים יעברו ללמידה בזום, מדובר כרגע על שתי רשויות אדומות, אנחנו שומעים שבמתווה, בשבוע הבא הולכים להיכנס לפחות מתוך 24 עוד עשר רשויות.

אריה מור: עשר כן.

שרן השכל: עוד עשר רשויות יהיו רשויות אדומות.

שרן השכל: מדובר פה על יותר משילוש של מספר הכיתות שהתחילו ללמוד בזום.

שרן השכל: בגלל זה אני דורשת שזה יגיע עוד ביום חמישי.

שרן השכל: אנחנו נקיים בעצם דיון, אחרת ביום ראשון הקרוב זה פג תוקף.

שרן השכל: אנחנו יכולים להתכנס פה ביום ראשון ולהגיד שאנחנו לא מאשרים, כלומר ביום ראשון מתחיל יום הלימודים החדש.

מאיר פרוש: 1 בספטמבר תגידי לו.

שרן השכל: לא, לא.

שרן השכל: יום ראשון הקרוב, שיהיה ברור, ביום ראשון הקרוב נגמר המתווה של התיכונים וחטיבות הביניים משום שזה הזמן ברשויות הכתומות והאדומות.

תמי סלע: לא, האדומות לא.

תמי סלע: רק בכתומות.

שרן השכל: אה נכון, האדומות כבר אושר לפני כן.

תמי סלע: הכתומות פג תוקף בחצות היום של יום ראשון הקרוב.

שרן השכל: ואנחנו נתנו להם את הזמן הזה רק כדי לגבש את המתווה.

שרן השכל: עכשיו הם טענו שעד יום חמישי הם יוכלו להביא, הם דרשו את ההארכה עד ליום ראשון על מנת להכניס את זה לתוקף עד יום ראשון ועד שנדון בעצם בעניינים ולכן אני מבקשת מהם שיביאו את זה כבר מחר, ביום חמישי על מנת שלא נצטרך להגיע ליום ראשון ולאשר או לבטל בדיעבד ואז הילדים עוד הפעם נמצאים במצב של "רגע, כן נכנסים או לא נכנסים".

יוסף טייב: רגע, כמה ילדים חולים יש לנו שם?

שרן השכל: 36,000 מאומתים.

סימון דוידסון: לא, 36,000 זה מאומתים, לא 36,000 בבתי חולים.

שרן השכל: 36,000 ילדים שהם נשאים של נגיף הקורונה.

סימון דוידסון: מאומתים יוסי, לא חולים.

יוסף טייב: לא כמה מאומתים, כמה ילדים בבידוד?

שרן השכל: אה בבידוד סליחה.

שרן השכל: 5,200 מאומתים.

מאיר פרוש: 36,000 ילדים בבידוד.

יוסף טייב: 5,200 תלמידים כרגע מאומתים לאומיקרון.

שרן השכל: מאומתים, נכון.

שרן השכל: לא באומיקרון, בקורונה.

עופר כסיף: אפשר שאלה בנושא הזה?

שרן השכל: לא, אני מסכמת את הדברים.

אריה מור: אפשר להדביק להם את המילה אומיקרון, אבל זה.

עופר כסיף: רק שאלה למידע.

שרן השכל: לא, די עופה.

שרן השכל: אנחנו כבר גולשים וכבר חרגנו מהזמן.

עופר כסיף: לא, כי השאלה של יוסי היא סופר חשובה אבל יש פילוח.

שרן השכל: אבל אנחנו, אני נתתי לו את הנתון.

שרן השכל: הוא שאלה ואני עניתי.

עופר כסיף: כמה מהם כיתות ה'-ו' למשל בישובים אדומים?

שרן השכל: תודה.

שרן השכל: לכן אני מבקשת מכם להביא לנו את זה כבר מחר על מנת שלא נייצר בלבול בקרב הציבור.

שרן השכל: כי אני אומרת לכם, אם לא תביאו לנו מתווה טוב אתם רואים את הלך הרוח בקרב חברי הוועדה, זה לא יאושר ואתם תצרו רק בלבול אצל אותם.

אמילי חיה מואטי: יום חמישי כלומר מחר?

אמילי חיה מואטי: לא יום חמישי שלפני ה-9 בינואר.

שרן השכל: נכון.

שרן השכל: מחר, מחר.

שרן השכל: מחר אמור להיכנס בעצם, אמורים ליידע את הציבור איזה רשויות חדשות הן אדומות וכתומות וביום ראשון אמור לחול מתווה חדש.

שרן השכל: המתווה הקיים כבר לא יחול.

שרן השכל: אנחנו ניתן להם פשוט זמן.

אמילי חיה מואטי: כל הכבוד גברתי יושבת הראש.

שרן השכל: השאלה אם נאשר את זה בדיעבד או נבטל את זה בדיעבד ואם נתקן את זה בדיעבד או קדימה ולכן, העדיפות היא שהציבור ידע ביום ראשון הוא יהיה כבר מוכן.

יוסף טייב: אני חושב שבעקבות הוראות או בעקבות הודעות וניתוחים של אנשי רפואה, אני עוקב אחרי מה שאומרים.

יוסף טייב: יש כרגע, לפי מה שאני מבין מספר קטן מאוד של ילדים חולים.

יוסף טייב: עשרה או משה כזה.

שרן השכל: טוב, אנחנו נדון בזה מחר יוסי, אני חייבת לנעול את הוועדה.

יוסף טייב: טוב.

סימון דוידסון: רק מה שאני ביקשתי, הנושא של תוכנית ומה הולכים לעשות.

שרן השכל: אני מנסה לסכם, רגע.

שרן השכל: ככה, דבר נוסף קודם כל אני מבקש ממשרד החינוך להכין, אנחנו נקיים דיון ואני מקווה כבר בשבוע הבא לקיים דיון פנימי לעניין לימודים היברידיים נאותים.

שרן השכל: איך מערכת החינוך מתמודדת עם מצבים כאלו, תוכנית ערוכה, להיות ערוכים ומסודרים.

שרן השכל: הדבר הזה ילווה אותנו לאורך שנים כרגע, אז אני מבקשת ממשרד החינוך לשבת.

שרן השכל: יש את מיטב המוחות במשרד הזה, תביאו לנו תוכנית היברידית, תביאו לנו תוכניות שישלבו את התלמידים, פרוטוקול מסודר - מורה שמלמד בצורה מכוונת כיתה שנמצאת בבידוד.

שרן השכל: האם הוא מתקשר לכל ילד?

שרן השכל: האם ילדים הנמצאים במצוקה הוא דואג ללכת ולטפל עם שירותי הרווחה?

שרן השכל: האם ניתן מענה פסיכולוגי?

שרן השכל: יש כל כך הרבה דברים שהם צריכים לדעת, ממש צ'ק ליסט של המורים.

שרן השכל: כאשר לומדים בבידוד ולומדים בצורה מכוונת – אתם חייבים להביא את זה אלינו.

שרן השכל: אז אני מבקשת שממש, תוך שבועיים גג אתם מביאים לנו תוכנית היברידית מכוונת ומנוהלת היטב, עם הנחיות למורים איך הדבר הזה צריך לעבוד, כדי שכל מורה ומורה ידע לטפל בזה בצורה מיטבית.

שרן השכל: הדבר האחרון הוא בעצם שאנחנו מבקשים לבחון לעניין צמצום הבידוד וכפי שנעשה במקומות אחרים בעולם, לבחון גם את העניין הזה ואנחנו נדון בכך ולאחר הדברים האלו אני מבקשת להעלות להצבעה.

סימון דוידסון: יש יעוד נושא אחד שמאוד חשוב לי.

סימון דוידסון: הנושא של התוכנית, איך מלמדים בצמצום מגעים?

סימון דוידסון: מה עושים בבית הספר?

סימון דוידסון: מה הכלים של המנהל כדי שבאמת תהיה תוכנית אמיתית או תוכנית מגירה של איך מלמדים בצמצום מגעים, אחרת הם ישלחו אותם לזום.

שרן השכל: אז במידה והמתווה של התיכונים ושל חטיבות הביניים כמובן, אבל גם בתי הספר היסודיים שאתם מביאים אלינו אז אני מבקשת גם לעניין זה תוכנית מסודרת של כיצד מבצעים את זה, איך עושים את זה, מה התקציבים ואיך אתם מתגברים שעות או מתגברים שעות מורים על מנת שיסייעו בצמצום הזה.

עופר כסיף: אפשר להוסיף רק בקשה למשרד הבריאות?

שרן השכל: לא.

שרן השכל: אני חייבת לנעול ולכן אני מעלה את אותה ההצעה להצבעה.

יוסף טייב: שרן אולי רק תגידי בדיוק על מה אנחנו מצביעים.

שרן השכל: אוקיי, מה שאנחנו מצביעים עליו היום הוא למעשה אישור מתווה בתי הספר היסודיים לשבוע הקרוב, עד ה-9 בינואר לצמצום מגעים ברשויות אדומות בלבד ובבתי ספר שבהם היה מאומת לקורונה בלבד ושבהם כיתות ה'-ו' נדרשות לצמצום המגעים על מנת לשמור על הילדים.

תמי סלע: גם א' עד ד' ככל הניתן.

שרן השכל: גם כיתות א' עד ד' ככל הניתן.

יוסף טייב: ומתי אנחנו מקבלים תשובות?

יוסף טייב: כי ה-9 בינואר זה בעוד שבוע.

שרן השכל: ביום חמישי, מחר אנחנו, אני מקווה נתכנס שוב בעניין המתווה של חטיבות הביניים והתיכונים.

שרן השכל: כי אנחנו לא יכולים להמשיך עם 800 כיתות בצורה מכוונת.

שרן השכל: אז אנחנו נמשיך לדון מחר.

יוסף טייב: אוקיי , אז שזה יהיה אני מציע שרן, שזה גם יהיה בהחלטה.

תמי סלע: אי אפשר.

שרן השכל: זה אין, אי אפשר.

יוסף טייב: אוקיי.

שרן השכל: חבר'ה אנחנו מאשרים גם את הפחתת הקנסות שהוועדה דרשה להתאים לקנסות בקרב הציבור, קנסות כפולים ממה שקיים בציבור.

שרן השכל: גם זה התקבל.

שרן השכל: בבקשה תמי, נא להקריא.

תמי סלע: תקנות סמכויות מיוחדות להתמודדות עם נגיף הקורונה החדש, הוראת שעה, הגבלת פעילות – תיקון מספר עשר.

תמי סלע: בתוקף סמכותה לפי סעיפים 4/10/23/24/25 לחוק הסמכויות המיוחדות ובהתקיים דחיפות, כאמור בסעיף 4/ד'/3 לחוק, מתקינה הממשלה תקנות אלה:

תמי סלע: בתקנה 8/א'/1:

תמי סלע: אחרי תקנה 7 יבוא "..

תמי סלע: ושהתגלה בו תלמיד שקיבל תוצאה חיובית בבדיקה".

תמי סלע: בתקנת משנה ב' במקום אחרי הלימודים, יבוא "..

תמי סלע: לפי תקנת משנה א' או א/1.."

תמי סלע: תיקון התוספת השנייה זה הקנסות: \

תמי סלע: בפרט 1/א' בטור ב' במקום 5,000 ₪ יבוא 2,500 ₪

תמי סלע: תיקון תקנה 12 זה התוקף:

תמי סלע: תוקפה של תקנה 8/א'/1 עד יום ז' בשבט התשפ"ב, 9 בינואר 2022.

תמי סלע: תחילתן של תקנות אלה ביום כ"ה בטבת התשפ"ב, 29 בדצמבר 2021.

שרן השכל: תודה רבה לך היועצת המשפטית.

שרן השכל: מי שבעד להרים את היד.

שרן השכל: מי נגד?

שרן השכל: אושר אני מחליטה שההצעה עברה ברוב קולות.

שרן השכל: תודה רבה לכולם, אני נועלת את הישיבה.